




Evo nas na početku desete godine, otkako naš Časopis »Obitelj dolazi u naše kuće donoseći u izboru i obilju, 
Što našim obiteljima i njihovim članovima za razonodu i pouku treba. Deset godina života veliko je razdoblje, 
ako ga gledamo sa stanovišta svagdanjih naših briga, nevolja, tuga i radosti, a malo je to razdoblje, ako mislimo 
na najveće životne vrednote, za kojima moramo da težimo. »Obitelj« nam dolazi, da pomogne uljepšati dane naše, 
što ih provodimo u svom domu, da nas razvedri u našim brigama i tugama, posavjetuje u našim sitnim kućnim po- 
trebama, da nas razonodi i unese među nas mnogo životne radosti, životnog idealizma, koji nam je to potrebniji, 
što su prilike oko nas teže. Devet njenih dosadanjih godišta, devet golemih svezaka 
svaki sa tisuću stranica, golema su već riznica za naš obiteljski život. Tko je ta 
godišta spremao te ih možda i uvezane čuva, taj zna, kako djeca naša, mladi naši (a i stariji) rado posežu za tim de- 
belim knjižurinama »Obitelji«, kako ih rado iznova prelistavaju, pregledavaju i čitaju. Tu se tek očituje u pravom 
svijetlu, što je »Obitelj« u ovo devet godina sve bila našim kućama, našim obiteljima. Broj po broj je kao sitni novac, 
koji sam po sebi nije uvijek baš cijenjen, ali kad se tog sitniša skupi dosta na rpu, tada se vidi prava vrijednost i toga 
sitniša. Baš tako se prava vrijednost »Obitelji« može ocijeniti tek onda, kad je pred tobom cijelo godište, ili još bolje, 
ako promotriš više tih godišta ili čak sva dosadašnja godišta zajedno. Ako i jest »Obitelj« doživjela u ovih 9 dosa- 
dašnjih godina i dosta neshvaćanja pa katkad i omalovažavanja, s druge je strane ona našla u premnogih mnogo, vrlo 
mnogo ljubavi, koja je ostala iskrena, trajna i vjerna sve do današnjega dana, kad ona evo s pomoću Božjom stupa na 
prag desetog svoga godišta. 

I u ovo deseto godište prati nas ta ljubav vjernih naših pretplatnika, prijatelja i čitalaca. A ulazimo u ovo prvo 
jubilarno godište s velikom nadom, da će nam dosadanji vjerni pretplatnici i za ovu godinu sačuvati svoju ljubav i 
vjernost, pa možda još i pojačanu baš radi težih prilika koje su nas prisilile, da se — možda samo privremeno — pro- 
vede REFORMA U IZLAŽENJU NAŠEG LISTA. Već smo se prije mjesec i po dana iskreno i otvoreno potužili našim 
pretplatnicima i prijateljima na poteškoće, koje su i nas snašle radi ovogodišnjeg poskupljenja papira i drugih izda- 
vačkih troškova. Nato su nam sa mnogih strana stigli glasovi: »Provedite potrebnu reformu, samo nam ovaj tako drago- 
cjeni obiteljski list sačuvajte pod svaku cijenu!« I evo pro eli smo tu reformu tako, da će naši pretplatnici dvaput mje- 
sečno u povećanim dvobrojima dobivati ono, što su dosada dobivali četiri puta. Evo već prvi dvobroj daje 
toliko, koliko su inače davala dva posebna broja. Ukoliko u tim dvobrojima bude i ušteđeno na opsegu, bit će više 
dano u bogatstvu, raznolikosti i dotjeranosti sadržaja. Tomu će biti posvećena još veća naša 
briga nego dosada. 

Počinjemo evo donositi dva romana: jedan izvor ii hrvatski, u kojem se uzveličava tiha, idilička obiteljska 
sreća, a drugi je roman iz života irskog naroda, koji je i nama tako simpatičan, pa će svaki, tko pažljivo bude čitao 
taj roman, proživjeti u svojoj duši velike časove, označene neizmjernom ljubavlju prema domovini i čarobnom ljubavlju 
zaljubljenih duša... U izboru novela donijet ćemo najbolje, što možemo, da i svaka ta pripovijest 
bude prava radost i užitak čitaocima ... U člancima donosit ćemo niz m i s 1 i o obitelji od najboljih naših soci- 
jalnih mislilaca, pa u prvom broju evo na uvodnome mjestu rHsli o značenju obitelji od novog Hrvatskoga Metropolite 
dra Alojzija Stepincaf, u kojega su uprte sada oči svega hrvatskoga naroda i koji je baš ovu godinu 1938. proglasio 
GODINOM OBITELJI. I što je prirodnije, nego da baš u toj Godini Obitelji i naša »Obitelj« slaveći svoj prvi deset- 
godišnji jubilej postane glavnom nosilicom obiteljskih ideja te da kao takva bude još većma prigrljena nesamo od svojih 
dosadašnjih prijatelja, nego i od onih, koji za nju još dosad možda nisu ni znali!... Donosit ćemo i zlatne poruke 
našoj mladeži, našoj uzdanici ... A domaćicama ćemo donositi nesamo redovne kućanske rubrike, nego ćemo ot- 
krivati sve vrednote kućnoga života. Evo već u ovom broju nešto o uređaju stana. Obratili smo se 
i za stručnu suradnju glede gradnje obiteljskih kuća, pa ćemo i tim moći mnoge obradovati. Donosit ćemo razgovore 
s našim domaćicama, fotografije iz intimnih kutova naših stanova i kuhinje te zanimljivosti iz kronike obiteljskoga 
života, koje će osobito naše čitateljice mnogo razveseliti. I djeci će nesamo stari nerazdruživi njihov znanac čika Do- 
brijan ostati i dalje vjeran, nego će se redati i priče i zagonetke i zanimljive igre... 

Bit će i veći broj slika nego dosada. To ističemo osobito zato, što je »OBITELJ« sada ostala zapravo 
još jedini zagrebački ilustrirani C a s u p i s. Svi su, koliko ih je bilo, zamrli ili prešli u novinski oblik. 
Mnogi odatle sude, da kod nas Hrvata ne može da uspijeva plemenitiji oblik periodičke štampe, nego samo novine. To 
bi bio dakako loš znak za stepen naše kulture, pogotovu kad iz Beograda dolazi baš ilustrovanih listova sve više i k 
nama. Ne smijemo dati, da i »Obitelj« osjeti sudbinu ostalih zagrebačkih ilustrovanih časopisa. Naši pretplatnici i prija- 
telji ne mogu ni pojmiti, koliko žrtava pridonosimo sačuvavši »Obitelj« i nad ruševinama tolikih drugih ilustrovanih 
časopisa. Neka ne gledaju samo na jeftinoću, na broj stranica, nego i na duh i kvalitetu, pa neka nas podupru 
u našoj izdržljivoj ustrajnosti, da hrvatskoj kult uri, posebno kulturi hrvatskog 
obiteljskog života, sačuvamo ovaj u zapadnoevropskom smislu jedini hrvatski 
ilustrovani (dvo)tjeđni časopis. 

Za dosadašnju pretplatu od 10 dinara mjesečno dobivat ćete dakle DVAPUT U MJESECU otprilike isto onoliko, 
koliko je dosada bilo u četiri puta, a ako i jest nešto u ukupnim stranicama manje, bit će svaki svezak obiljem grade, 
biranim sadržajem, većim brojem slika i općom dotjeranosti bogatiji, savršeniji, impozantniji. Svaki će odsada dvobroj 
»Obitleji« biti svakom kudikamo veća radost, nego što je dosad mogao biti pojedini broj. Uostalom i u stranome 
svijetu vrlo velik broj baš obiteljskih listova izlazi po dva puta mjesečno, 
pa su još daleko skuplji, nego što je naša »Obitelj«. A kad bi nam svaki naš dosadašnji pretplatnik pomogao te nam 
našao bar po jednog novog pretplatnika, eto nas onda opet radosne i spremne, da obnovimo naše staro češće izlaženje* 

Primite, dragi naši pretplatnici, povjerenici, Čitatelji i prijatelji, ove iskrene i tople riječi k srcu. Ne smetnite s 
uma, da naš časopis nije pojava od svagdašnjeg značaja, kao što su obične novine, koje idu 
samo za prolaznim uspjesima, nego da je »OBITELJ« NOSILAC VIŠIH IDEALA, KOJI NISU OD DANAS DO SUTRA, 

I DA ONA NAŠE OBITELJI PRIBLIŽUJE TIM IDEALIMA. A svaki rad za ideale traži i žrtava. Mi ih prinosimo i za ovo 
deseto godište drage naše »Obitelji«. Molimo, pridonesite svojom pretplatom i vjernom ljubavlju i vi svoj dio. 

U to ime neka bude svima vama, koji nam ostajete vjerni, i svim hrvatskim obiteljima širom lijepe naše do- 
movine nada sve SRETNA NOVA GODINA! 

Uredništvo i uprava „Obitelji"* 


Ovom broju priložen je ček. — Pošaljite njime odmah pretplatu! 

DR ALOJZIJE STEPINAC, 
nadbiskup — hrvatski metropolita: 

ZNAČENJE 

Koja je naravna svrha braku i obitelj i 7 koje 
je njihovo moralno značenje? 

Naravna svrha njihova ne može biti druga ne- 
go li dostojno razmnažanje roda ljudskoga i 
valjano odgajanje djece , te uzajamno pomaga- 
nje muža i žene. 

Tu istinu nalazimo već na prvoj stranici Sve- 
toga pisma u riječima: »Rastite i množite se i 
napunite zemlju!« Time 
je Gospodin Bog uči- 
nio čovjeka na neki na- 
čin dionikom svo je 
stvaralačke moći, jer 
mu je omogućio, da 
dade život drugome, 
kojega prije nije bilo 
tu. Bog toga nije mo- 
rao učiniti. Ta On je 
mogao i dalje postu- 
pati onako, kako je 
učinio s Adamom i 
Evom, kojima je nepo- 
sredno dao život. U 
tom slučaju ne bismo 
imali sestara ni braće, 
ne bi bilo muža i žene 
kao bračnih drugova, 
ne bi bilo obitelji. I ta- 
da ne bi bilo ni onih ta- 
ko čarobnih veza obiteljskog života i sreće, ne 
bi bilo prave ljubavi, koja je izvor svake sreće! 

Ali Bog je htio, da obitelj bude na neki način 
odraz Božanstva ... I time je Bog čovjeku dao 
veliku čast i dostojanstvo i omogućio mu sreću. 

Pogledajte samo jedno nevino dijete, koje 
još nije izopačio svijet! Zar ne dozivi je ono 
čovjeku u pamet dane zemaljskoga raja? Dane, 
kad je čovjek hodao pred Bogom u nevinosti? 

I upravo zato, da se to dijete ne izgubi, već da 
ostane vrijednim članom ljudskoga društva, 
upravo zato, po samoj naravi, mora bračni vez 
da bude stalan i siguran , vez jednoga sa jednim, 
jer je inače nemoguć pravi odgoj. 

Od silnoga je dakle moralnog značenja biak 
i za pojedincai za ljudsko društvo i za na- 
rod i čovječanstvo uopće. Za pojedinca prije 
svega! Jer iako muž i žena pripadaju istoj vrsti, 
to jest: ljudi su — ipak se razlikuju i po tjele- 
snoj konstrukciji i po duševnosti, te se među- 

Iz alokucije u Hrvatskom Socijalnom Tjednu 

sobno popunjuju. Zato i govori Bog: »Nije do- 
bro, da je čovjek sam: načinimo mu pomoćnicu 
prema njemu.« 

Brak i obitelj od velikoga je nadalje znače- 
nja za ljudsko društvo. Po obitelji ljudi 
postaju jedni drugima bliži, nestaje one hladne 
udaljenosti i neka posebna toplina udari ponaj- 
prije među same članove obitelji, a onda dalje 

i dalje do velike narod- 
ne obitelji. Ta ljubav 
bila je i jest podloga 
na jdivni jim kreposti- 
ma. Ona je unapređi- 
vala rad i požrtvovnost, 
čuvala je od raznih 
opačina. A po čemu 
se čovjek najviše uz- 
diže nad životinju, ako 
ne krepostima? 

Za narod kao ta- 
kav obitelj je uvjet, 
bez kojega narod ne 
može postojati. Izginu 
li obitelji, izginuo je i 
narod. I zato je naj- 
veća laž i hipokrizija 
današn jeg vremena, 
ako netko govori o pa- 
triotizmu, a ruši obi- 
teljski život bilo na ovaj ili onaj način. 

Brak i obitelj od odlučnog su prema tome zna- 
čenja i za čitavo čovječanstvo kao takvo, 
jer su brak i obitelj jedini dostojan način, na 
koji se čovječanstvo obnavlja i na koji se nado- 
knađuje i pomlađuje život, koji nestaje. Brak, 
u kojem ( se muž i žena vežu doživotnom vezom, 
i obitelj, koja upravo iz te veze izvire, jesu jedini 
mogući način, da se ljudski rod održava i spasi. 

Da! Brak i obitelj već su po naravnom redu 
ustanova Božja, nikle već u samom raju. Ali 
Bog se time nije zadovoljio. U svojoj ljubavi 
prema čovjeku, kojega je stvorio na sliku i pri- 
liku svoju, pošao je i dalje. Preko Sina Svojega, 
Spasitelja Isusa Krista, kojega je poslao na svi- 
jet, da digne palog čovjeka, podigao je i uzvi- 
sio brak na čast i dostojanstvo sakramenta. Do- 
godilo se nešto slično, što se dogodilo kad je 
stvorio prvog čovjeka. Najprije mu je načinio 
tijelo iz zemlje, pa udahnuo životni dah... 

NADBISKUP promatra kao hodočasnik prvi put Jerusalem 
Foto Ljudevit Griesbach 

Dvije zagrebačke mistifikacije 

KUGLUF I 

Zagrebačkom ulicom živahno prolazi čovjek, 
koji je morao biti vrlo poznat i obljubljen. Sa 
svih strana pozdravljaju ga vrlo ljubezno, a on 
odvraća veselim nekim sagibanjem svoga, već 
ponešto otrcanog cilindra. Oštro obrijano lice, 
elastičan hod, bezbrižno kretanje na prvi po- 
gled odaje glumca. To je komičar i karakterista 
narodnoga kazališta Josip Plemenčić. 

Popularni komik nosi pod pazuhom malen pa- 
ket od modra papira. Mora da mu taj zamot 
osobito podražuje njuh, jer ga svaki čas meće 
pod nos i s osobitom nasladom uvlači njegov mi- 
ris. Glumac je očito dobre volje, jer pjevucka 
veselu pjesmicu i maše svojim štapićem. Ustav- 
lja svoj nagli hod, kad ga neki posij edi gospo- 
din, s očalima na nosu, dostigne i prijateljski 
potrepće po ramenu: 

»Dobar večer, dragi Plemenčiću, kamo tako 
žurno? Zar vi već u kazalište?« 

»Ah, dobar večer, gospodine doktore!« odgo- 
vori glumac. »Pogodili ste. Danas nastupam već 
u prvom prizoru, stoga valja da budem za vre- 
mena gotov. Zar vi danas ne ćete u kazalište?« 

»(Kako ne bih! Kakav bih ja bio kazališni li- 
ječnik, kad bih propustio koju predstavu! Ta 
što mislite, da vam večeras slučajno od zlovolje 
pozli, a ja da nijesam pri ruci?« 

Plemenčić se nasmije: 

»Zlovolje bi mi baš danas trebalo, da mi po- 
kvari tek!« 

»Tako? Zar vi kanite danas još osobito puno 
jesti?« 

»Puno ne, ali nešto osobito,« odgovori umjet- 
nik i upravi ljubezan pogled na svoj paket. 

»Što imate tu unutra?« upita doktor rado- 
znalo. 

»Vidite,« odgovori komičar važnim glasom, 
danas sam pohodio jednu svoju osobitu štovate- 
ljicu, pekarevu udovicu Milutinku. Danas je sla- 
vila rođendan, pa kako dobra ženica zna, kako 
ja volim kugluf, zamotala mi je jedan i dala da 
ponesem sa sobom. Evo ga ovdje u modrom pa- 
piru, a iza predstave ići će mi baš u tek.« 

»Ah, onda vam čestitam!« nasmije se doktor. 

»Ali znate,« nastavi Plemenčić, »to mora ostati 
tajna. Jer ako to dozna moj kolega Joško Freu- 
denreich, on bi mi sigurno kakvu ludoriju zasvi- 
rao. Zato ću ja svoj kolač dati našemu gardero- 
beru, da mi ga čuva za vrijeme predstave, i to 
tako, da Freudenreich ništa ne zna.« 

»Imate posve pravo, ali ja moram ovdje zakre- 
nuti, da vidim još jednoga bolesnika. Do viđenja 
u garderobi!« 

»Servus, doktore!« klikne Plemenčić i pruži 
liječniku ruku. 

Obojica se razilaze. Plemenčić prema Gornje- 
mu gradu u kazalište, liječnik ode Harmicom 
(Jelačićevim trgom). 

Liječnik nije odmakao još sto koraka kad na- 
jednom stane i zagleda se prema velikoj kavani, 

Zabilježio Ante Šimčik 


iz koje je upravo izašao onizak čovjek. »On 
je!« promrmlja doktor te se nasmiješi. Onda 
krene preko trga i vikne: 

»Freudenreich! Freudenreich!« 

Dozvani stane. Eskulap ga dostigne i pošto su 
se pozdravili, reče mu: 

»Freudenreich, samo jednu povjerljivu riječ. 
Hoćete lii se našaliti?« 

»Kako ne, doktore!« 

»Onda ću vam priopćiti, da je vaš prijatelj 
Plemenčić donio sa sobom u kazalište kugluf, 
koji' je predao garderoberu.« 

»Kugluf?« upita Freudenreich. 

»Da, on ga je pomno umotao u modar papir, 
da ga vi ne bi otkrili i možda pojeli.« 

»Tako?« odgovori glumac lukavo. »Hvala vam 
lijepa.« 

»Ali ne odajte me!« zamoli ga liječnik kroz 
smijeh. »Ja ću kasnije doći u garderobu, pa sam 
vrlo radoznao, što li će se zbiti.« 

»Ne bojte se, doktore, šutjet ću kao riba.« 

To veče prikazivala se je u zemaljskom kazali- 
štu komedija »Nadripisar«. Plemenčić je upravo 
dovršavao svoje maskiran je, kad se vrata otvore 
i uđe Freudenreich. 


»Dobar večer, Pepić!« reče došljak i pruži 
mu ruku. »Što, ti si već gotov? Onda se moram 
požuriti.« 

»Ne boj se, Joško, ne ćemo se tako prenagliti, 
ta radi mene ne će komad još početi.« Rekavši 
to namigne Freudenreichu i pođe niz stube na 
pozornicu. 

Freudenreich počne se oblačiti i bio je brzo 
gotov. Pođe među hrpu glumaca, uspravi se po- 
nosno i svojim ponešto hrapavim glasom počne 
govoriti svojim kolegama: 

»Časni drugovi! Oprostite mi, ako vašu po- 
zornost malo zloupotrebljavam. Sretnim slu- 
čajem uspjelo mi je saznati, da je Plemenčić u 
ovaj sveti hram ukriomčario kugluf?« 

»Gdje je? Amo s njim!« nastane vika sa svih 
strana. 

»Ne, dragi prijatelji,« nastavi Freudenreich, 
»taj kugluf pribaviti nije moguće, jer ga je Ple- 
menčić spravio u sigurnom shraništu kod naše- 
ga garderobera. Ali slobodno nam je, a i mo- 
guće, da pošteno išibamo sebičnost i bešćutnost 
našega druga. Osnovu već imam u džepu samo 
mi fali kugluf. Pošto mi moja vlastita sredstva 
ne dopuštaju da ga pribavim, to vas pozivi j em, 
da sjedinimo naše sile i da viribuš unitiš kaznimo 
zločinca. Molim svakoga, da prinese malen darak 
u ratnu blagajinu.« 

I uzme malu tasu i stane sabirati. Potrebna 
svota bila je skoro sabrana i sad se on obrati 
ka garderoberu. 

»Za ove novce,« reče mu, »kupit ćete za pred- 
stave kugluf, koji ćete zamotati u modri papir 
i meni predati. Uostalom nadam se, dragi pane 
(garderober bio je naime Čeh), da ćete prema 

TAJNI KONZISTORIJ, KOJI JE ODRŽAN 13. 
PROSrNCA U VATIKANU I NA KOJEM JE 
PROGLAŠENO IMENOVANJE PETORICE 
NO\ IH KARDINALA, MEĐU NJIMA I BIVŠEG 
NUNCIJA PELLEGRINETTIJA 


Slika prikazuje trenutak, kad je na koncu 
konzistorija ušao i pred Papu stupio novi 
armenski patrijarha Gregorij Petar I. moleći 
da Kristov Namjesnik potvrdi njegov izbor 

Foto Felici 



Plemenčiću isto onako šutjeti, kao što ste šutjeli 
spram nas, pa da nam ne pomrsite račune.« 

»Ale, pane rešezer, budite mirni,« odvrati 
stari češkim naglaskom, »ja sem jeden človek 
diskretni, ste me rozumili?« 

»Hvala, hvala već unaprijed!« mogao je samo 
odvratiti Freudenreich, kad' zazvoni zvonce in- 
spicijenta, koji je zvalo glumce na pozornicu. 

Igrao se već posljednji prizor zadnjeg čina, 
a komad se primicao svome koncu. Freudenreich 
i većina glumaca već su se nalazili u garderobi, 
jer nijesu imali posla do konca komada. Samo 
Plemenčić nalazio se sa svojim partnerima na 
pozornici. U garderobi vladala je velika tišina. 
Na stolu usred sobe bio je razastrt velik arak 
modroga papira, a na njemu niz lijepih režnjeva 
kuglufa, oko kojega su glumci posjedali nekim 
osobito svečanim načinom. Na vratima stajali su 
Freudenreich i kazališni liječnik, koji je brzo 
bio upućen u stanje stvari, pa su svi s osobitom 
napetošću gledali na stube, koje vode s pozor- 
nice u garderobu. 'Najednom zaori dolje s po- 
zornice pljeskanje, oba čovjeka odstupiše od 
vrata, i za koji čas uđe u garderobu Plemenčić. 

»Dragi kolega!« započne Freudenreich sveča- 
nim glasom pristupivši k 'Plemenčiću, a ostali 
glumci poustaju. »Budući da nam je poznato, da 
si ti osobiti ljubitelj kuglufa, pa kako mi odavna 
želimo, da ti pružimo dokaz svoje privrženosti, 
uzeli smo današnji dan povodom, da ti malenim 
dokazom posvjedočimo, koliko te volimo. Po- 
zivamo te stoga, da sjedneš k našemu stolu, ako 
i nije sjajno okićen, nego prostrt tek arkom 
modroga papira.« 

Plemenčić je svim tim bio tako iznenađen, da 
nije mogao iz početka ni pisnuti. Pogleda kole- 
ge, vidi kugluf, opazi modri papir i odmah mu 
sune glavom misao, d'a je to ondje na stolu nje- 
gov dobro spravljeni kugluf! 

»Gospodine,« vikne napokon bijesnim glasom, 
kad je Freudenreich dovršio svoj govor, »ot- 
kuda vam taj kugluf?« 

»'Od garderobera,« odgovori Freudenreich 
mirno. 


»Pa vi ste zbilja takav lopov bili, te to učinili?« 
obrati se sada komiičar na garderobera. 

»Ale meni su gospodin rešezer zapovedali!« 
promuca garderober. 

»Zapovijedao vam je, a ja . . .« 

»Ma ja ne poimam,« progovori sada Freuden- 
reich, »što se ti toliko ljutiš. Ako mi je garde- 
rober zbilja donio kugluf, pa to nije nikakav 
zločin. Ja bih ti ga rado svega prepustio, ali i 
ovi bi rado jesti. Mi smo ti zato opredijelili oso- 
bito velik kus. Budi dakle tako dobar, dragi ko- 
lega, uzmi ga!« 

»Nikada!« plane Plemenčić. »Svaki bi mi za- 
logaj presjeo.« 

Pri tim riječima skine svoju vlasulju i stane 
se svlačiti. 

»Ti dakle ne ćeš jesti?« upita još jednom 
Freudenreich. 

»Ne i opet ne!« 

Situacija je bila napeta. 

»Dakle, moja gospodo,« obrati se sada Freu- 
denreich na glumce, koji malo ne prasnuše od 
smijeha, »pojest ćemo ga sami!« 

Za nekoliko časova nije više bilo kuglufa. 
Upravo kad se Plemenčić već posve bio preobu- 
kao i segnuo za svojim cilindrom, obrati se Freu- 
denreich opet na njega. 

Plemenčić ga pogleda »hudo, kak da se s 
Kranjskoga lesiče«, kako bi rekli Samoborci. 

»(Kaj hoćeš?« 

»Kuglufa više nema,« reče Freudenreich mir- 
no, »izvrsno nam je išao u tek, pa samo žalim, 
što ga ti ni jesi ni okusio.« 

»A tko je tomu kriv?« plane Plemenčić. »To 
već nije šala, to je otimačina, to je krađa, a vi 
svi ste lopovi!« 

Nasta silna buka i protesti, a Plemenčić ode 
brzo na vrata. Ondje ga čeka garderober. 

»Gospon Plemenčić,« reče nevino, »ne buju 
oni želi svoj paket?« 

»Kakav paket?« upita Plemenčić ne vjerujući 
svojim ušima. Zar je možda . . .? 

»Ale onaj . . . Kaj su zaboravili, koji ste mi 
dali?« 

'Pri tim riječma garderober hitro smukne na 
vrata, pa se povrati s modrim paketom u ruci. 
Plemenčić se zabezekne. Ovaj put posumnjao je 
u svoje oči. 

»Što je to?« gledajući u paket kao štrk u jaje. 

»Vaš kugluf, koji sem spravil.« 

Sada sinu Plemenčiću misao i prepoznavši svoj 
kugluf, lice mu se opet razvedri. 

»Freudenreich!« reče zatim. »Dobro si me na- 
samario, ali čekaj se! Osveta je slatka.« 

Uz glasni smijeh kolega odleti kroz vrata ve- 
seo, što je spasio svoj kugluf, a ipak gnjevan, 
što nije jeo, kad su ga bili nudili i kad su mu 
s£ tako nasmijali . . . 

* 

Minulo je petnaest dana. Glumci su opet sa- 
brani u garderobi. Prikazivali su se »Bogomolj- 
ci«. Plemenčić je već obučen, a Freudenreicha 
još nema. 

»Dugo ga nema!« promrmlja komičar. »Ali 
dobit će on svoje. A u tom ćeš mi pomoći ti, 
stara harmoniko!« reče dosegnuvši svoj stari ci- 
lindar i potapšav ga. 

Već se primiče početak predstave, kad Freu- 
denreich najedamput sune u garderobu, a na gla- 
vi mu je posve nov cilindar. 

»Ah, Joško, dobro da si došao, već sam te jed- 
va čekao.« 

»Mene? Što je?« 

»Mogao bi mi učiniti ljubav, pa mi posuditi za 
predstavu svoj cilindar. Ja ne mogu nastupiti sa 
svojim, odviše je otrcan. Budi tako dobar!« 

»Da, moj je posve nov, ja sam ga toprv jučer 
kupio,« otimao se Freudenreich. 

»To bolje,« odgovori Plemenčić, »uvjeravam 
te, da ću ga čuvati, jako čuvati!« 

»Pa dobro!« odgovori Freudenreich i pruži 
Plemenčiću svoj cilindar, koji ga odmah stavi na 
glavu i ponosno otparadira na pozornicu. 

Komad se primiče koncu. Plemenčić se već vra- 
tio u garderobu, a Freudenreich još uvijek ima 
posla na pozornici. Veći dio glumaca već je ta- 
kođer u garderobi, a liječnik je također prisu- 
tan. Svi brbljaju, smiju se, šale odlažući kaza- 
lišno odijelo. Buka se stiša, kad Plemenčić pro- 
govori: 

»Drugovi! Vi ste svi bili svjedoci, kad me je 
Freudenreich prije petnaest dana nasamario. Da- 
nas je na meni red, pa ću mu vratiti šilo za 
ognjilo, a vi svi ćete mi pomoći.« 

Glasno pristajanje. 

»Molim vas dakle, sada pazite!« 

Rekavši to, uzme Plemenčić Freudenreichov 
sjajni cilindar, zgrabi komad sukna, pa ga uzme 
kefati uz dlaku i svega ga razbauče. Svojega pak 
invalida skine s klina, pa ga postavi na stolac 
kraj sebe. Kad je sve to pripremio, svom silom 
sjedne na svoj cilindar. 

'Kad je ustao, cilindar je bio posve zgužvan. 

»A sada, dragi doktore,« obrati se k liječniku, 
»hoćete li mi pomoći, kao što ste Freudenreichu 
u vragoliji, koju je meni spremio?« 


Prišapne liječniku nekoliko riječi na uho, a 
ovaj odmah ostavi garderobu. 

Plemenčić veselo pristupi k ogledalu, pa se 
počne oblačiti. Za nekoliko časova dolazi Freu- 
denreich s liječnikom, koji osobito hvali njegovu 
igru: 

»Ovako još ni jeste nikad prikazivali!« 

Pri tom liječnik stane tako, da je leđima za- 
stiirao zgužvani Plemenčićev cilindar, a onda 
ustupi na stranu, pa usklikne, kao da je sad istom 
opazio cilindar: 

»Ali, dragi Plemenčiću, što ste to napravili?« 

Freudenreichove oči upilje se u cilindar. Vidi 
ga zgužvana kraj Plemenčićeve garderobe, a na 
Plemenčićevu klinu visi nekakav razbaukani jež. 
Nije ni čas posumnjao, da je ono na stolcu nje- 
gov cilindar zgužvan. Krv mu poleti u glavu. 

»Čovječe, Plemenčiću!« izdere se na komičara. 
»Gospodine, što ste to učinili s mojim cilin- 
drom?« 

Plemenčić se okrene. 

-»Pomisli samo,« reče mirno, »cilindru se dogo- 
dila nesreća. Sjeo sam na nj!« 

»Sjeo si na njega!« grakne Freudenreich. »I 
ti to tako mirno kažeš!« 

»Pa što ću se ljutiti, kad nijesam hotice 
učinio?« 

»To nije istina! To je zloba! Ali čekaj, dragec, 
ti si se preračunao. Kako ti meni, tako ja tebi!« 

Velikim koracima zagrabi do klina, skine raz- 
baukani cilindar, gurne ga na stolac i svom si- 
lom coone na nj. 

»Ali, Joško!« klikne Plemenčić. »Što to radiš? 
Ta nemoj, za Boga!« 

»Sad baš hoću!« pisne Freudenreich ljutito, 
pa još jednom cocne na cilindar. »Ti si uništio 
moj šešir, a ja sam eto tvoj.« 

»Moj!« reče Plemenčić nevino. »Pa nijesam 
ja zgužvao tvoj cilindar?« 

»Nijesi? Zar to nije moj šešir?« vikne Freu- 
denreich uživajući u osveti i pokaže na stolac 
kraj Plemenčića. 

»Ne, ovo je moj!« 

»Tvoj ?« 

Freudenreich skoči, kao da ga je zmija ujela. 

»A ovaj ovdje?« upita prestrašen zlom slut- 
njom pokazujući tužne ostatke šešira, na koji je 
čas prije s onakim zanosom bio sjeo. 

»To je tvoj! Ja sam ga, da se ne bi oštetio, 
oprezno objesio na klin.« 

Glumci prasnuše u smijeh, koji su dugo suzdr- 
žavali. Freudenreich stane časak zapanjen, ali 
onda reče divno Plemenčiću: 

»Ti si me nadmudrio.« 

»Prijatelju,« odgovori Plemenčić smijući se 
i sam, »to je osveta za kugluf. Ali sada borbi budi 
kraj!« zapjeva i nastavi prozom: »Pa pozivljem 
svu gospodu, da kod Fortune proslavimo pomi- 
renje uz kupicu vina.« 

Svi prihvate taj poziv. I četvrt sata kasnije 
okupili su se svi u jednoj sobi kod Fortune za 
stolom. Plemenčić i Freudenreich ugovoriše vje- 
čni mir — do prve zgode. 

TAJANSTVENI KUKULJIČARI GRADA PARIZA 

Napisao Stjepan Tomičić 



POGNUTA LJUDSKA SJENA IŠČEZAVA U TAMI . . . 


Dosad se znalo, da postoje dva Pariza, Jedan 
onaj na seinskim obalama, na »velikim boulevar- 
dima« i po bezazlenim lokalima studentske če- 
tvrti, Pariz, koji živi u svijetlu kazalinih lustera 
i sluša mondena predavanja u dvorani »Anna- 
les« svađajući se o književnosti, i drugi, koji je 
slabo osvijetljen, jadan, tajanstven, duboko za- 
grezao u blatu, Pariz gangstera, agenata, agita- 
tora, koji živi samo noću po labirintu smrdljivih 
ulica oko tržnica i ulice Saint Denis, na istočnoj 
i zapadnoj periferiji grada. Tamo, gdje često 
razdire mrak fićuk policajske zviždaljke, a 
pognuta ljudska sjena iščezava 
u tami... 

No francuska je policija našla i treći Pariz, 
između prva dva, za koji urednici listova ne 
znaju, kuda bi ga smijestili, u političku rubriku 
ili u dio posvećen tajnom Parizu podzemlja. To 
je Pariz političkih zavjera, urota, podmukle agi- 
tacije i oružja.. On ima da zahvali svoju povijest 
i život strankama i agitaciji krajnje ljevice: ko- 
munistima, trockistima i anarhistima, koji su 
prošle zime uskrsnuli poslije više decenija i da- 
nju sasvim bezazleno izvikuju svoj list po uli- 
cama, a noću nestaju po podrumskim sastanci- 
ma. Oni su znak vremena. Te organizacije, re- 
volucionarne, tajanstvene, ali moćne, bogate 
ruskim novcem, slažu oružje po kavernama i 
pivnicama, skrivaju se i čekaju . . . sudbonosni 
signal. No ipak su oni, koje su te organizacije 
ugrožavale, znali, da orue postoje. Očekivalo se 
samo, kad će policija prihvatiti tu stvar u svoje 
ruke i početi čistiti Pariz. Pa kad su polovicom 
studenog sve novine osvanule s napisima »Otkri- 
vena urota protiv državnog poretka«, kad su 
sve kavane zabrujale od uzrujanih diskusija o 

Slika desno: 

DETEKTIVLSU DRŽEĆI REVOLVERE U DŽEPU SA^VJETILJKOM. 

U RUCI NAIŠLI NA DRUGA VRATA . . . 


revoluciji, koju je spremao »treći Pariz«, svi su 
pomislili, da će se sada čuti nešto o ljevičarskoj 
i anarhističkoj revolucionarnoj akciji. Mjesto 
toga našli su u novinama čudne vijesti o nekoj 
tajanstvenoj zavjeri »Cagoularđs«-a (»kukulji- 
čara«). Tako je počela priča, duhovita i tajan- 
stvena priča, kojoj su glavni autori bili jedan 
socijalistički ministar unutrašnjih poslova i nje- 
govi poslušni policajci. Priča, koja uostalom ni- 
malo šaljivo ne zvuči za one, koji su u njeno ime 
strpani u zatvor i zlostavljani. Roman, koji je 
trebao odvratiti pažnju od zavjere ljevičara i 
prebaciti krivnju na francuske nacionaliste. 

Ulica Ribera je pitoma i sasvim obična ulica 
nedaleko Boulogneske šume. Mirna i ružna, bez 
ijedne lijepe zgrade. Ističe se među kućama jed- 
na jedina svojim čudnim stilom, koji bi imao biti 
gotski, a uistinu je ružni san nekog arhitekta, 
koji nije znao, što je gotska ornamentika. Tu 
počinje roman kukuljičara: 17. studenog su se 
pred njom zaustavila dva policijska kamiona, 
iz kojih su poskakali inspektori i komesari. Sen- 
zacija za tu tihu uličicu! Što su oni imali da tra- 
že u tom neopasnom porodičnom penzionatu? 

Detektivi su žurno ulazili. Spustili se uskim i 
mračnim stepenicama, ušli u vlažan, taman po- 
drum oprezno, polako, kao da se nekog ili ne- 
čeg boje. I onda su počeli pdemetati i tražiti: 
dizali su stare zaprašene odpatke, kašljali od 
prašine i ostajali praznih ruku. Pregledali su 
najzad policu s bocama starih vina, uredno ozna- 
čenih prašnim etiketima: Layon 1923, Bordeaux 
1921 itd. Ništa . . . Već su prvi od njih izlazili 
razočarana lica. Neko je od njih povukao srdito 
vrpcu, koja je visjela na polici. I onda su svi za- 
prepašteno zastali: zid se počeo micati zajedno 
s policom kao u romanima o starim dvorcima. 
Kroz otvor se pokazao neki uski tamni prolaz. 
Držeći re vol vere u džepu sa svje- 
tiljkama u ruci detektivi su na- 
išli na druga drvena vrata, koja su 
brzo popustila pod pritiskom. Pred očima im se 
ukazalo malo spremišta oružja . . . Doskora su 
kamioni odvezli dvije tone tog oružja i muni- 

čije: 400 granata, 16 automatskih pušaka, 100.000 
taneta, 50 kilograma eksploziva. Tako je počela 
kratkotrajna tajna »kukuljičara«. Policija je 
naime to pripisala nekoj tajanstvenoj organiza- 
ciji, koja je tajanstveno skrivala lica svojih čla- 
nova pod kukuljicama, kao američki Ku-Kluks- 
Klan. 

Otkako traje španjolski građanski rat, Fran- 
cuska je puna tajanstvenih trgovaca oružjem, 
koji i komunističkoj Barceloni nabavljaju i šalju 
oružje uz blagonaklonu nepažnju francuske vla- 
de. Da se odvrati pažnja francuske javnosti od 
te potajne trgovine, optuženi su nacionalisti, da i 
oni spremaju skladišta oružja s nekim revolucio- 
narnim ciljem. Već u ljetu je vlada pokušala s 
velikom reklamom razglasiti urotu »kukuljičara«, 
kad je našla prvo malo skladište oružja u nekoj 
pariškoj garaži. Otkriće u ulici Ribera na osno- 
vu neke denuncijacije opet je iznijelo na danje 
svijetlo te »kukuljičare«. 

Poslije otkrića oružja u podrumu »porodič- 
nog penzionata« slijedila su »otkrića« velikom 
brzinom u nekoliko dana. Drugi dan je policija 
našla u skladištu riječne plovidbe Lafont četr- 
deset škrinja sa trideset i dvije ručne granate u 
svakoj, trideset i tri lovačke i pet vojničkih pu- 
šaka. Treći dan potrage iznio je na svijetlo ne- 
koliko tisuća metaka u istom skladištu te jednu 
ručnu automatsku pušku s osam stotina metaka 
u Lille-u. To je već bio prilično mršav plijen. No 
četvrti dan istrage je opet donio malu senzaciju, 
koja je ujedno bila — na veliku žalost vlad'š — 
i posljednja prava senzacija. iU Villemomble-u, 
malom provincijskom mjestu kraj Pariza, na- 
đeno je u jednoj vili nekoliko desetaka modernih 
granata, devet automatskih pušaka i veći broj 
metaka. I to je bio zadnji ozbiljni nalaz. Kad 
više nije bilo oružja, policija je počela da sipa 
druge »senzacionalne vijesti«, samo da svijet i 



SAMO JOŠ NEKOLIKO PUŠAKA DRIJEMA U PODRUMIMA 
PARIŠKOGA SUDA 


dalje misleći na »kukuljičare« zaboravi na komu- 
nističko tajno naoružanje, koje je izašlo na vi- 
djelo prilikom nemira u predgrađu Clichv: ta 
komunisti 9U članovi vladine parlamentarne ve- 
ćine. Tako je bilo javljeno, da je nađen popis 
članova tajne revolucionarne organizacije, zatim 
znak, koji su oni nosili oko ruke, pa plan pariških 
podzemnih kanala i tunela, kojim šu htjeli do- 
prijeti u unutrašnjost parlamenta. Oho, to je bilo 
uistinu ozbiljno. Samo . . . »popis kukuljičara«, 
nađen kod industrijalca Deloncle-a, zapravo je 
bio popis svih studenata, koji su diplomirali na 
Visokoj politehničkoj školi iste godine, kad i 
ing. Deloncle, i koji su se otada sastajali svake 
godine u zajednički banket. Ing. Deloncle je imao 
zadaću, da im tom prilikom pošalje pozivnice! 
Pariz je pucao od smijeha . . . 

Posljednji desničarski šef policije je bio sada- 
nji poslanik grada Pariza Chiappe. Bio je otje- 
ran s toga mjesta od vlade Pučke fronte, ali je 
zadržao privatne veze sa svojim nekadanjim na- 
mještenicima, koji su mu ostali odani. Tako je 
uspio, da je često bolje obaviješten o policijskim 
istragama negoi ministar unutrašnjih poslova! 
Njegov list, odnosno list njegova zeta, tjednik 
»Gringoire« donio je otkrića, koja razjašnjuju 
tajnu, a koja vlada nije ni pokušala demanti- 
rati. Osjećajući svoju nemoć, da nađe bilo što, 
ona je počela hapsiti: među ostalim pod optuž- 
bom sudjelovanja u razbojničkoj družini zatvo- 
rila je i generala u miru Duseigneura, junaka iz 
svjetskog rata, šefa jedne avijatičke brigade, 
koji je bio dvanaest puta pohvaljen u dnevnoj 
zapovjedi generalštaba. Time je vlada izazvala 
buru negodovanja u francuskoj javnosti. 

Otkud je dakle bilo oružje pronađeno prvih 
dana? Na to je odgovorio »Gringoire«: skladi- 
šte oružja iz ulice Ribera je komunističkog po- 
rijekla. Kad su se prošle zime proširili komuni- 
stički štrajkovi i agitacija, kad je Francuska 
živjela pod neposrednom prijetnjom revolucije, 
organizirali su neki poduzetnici nacionalisti, da 
se zaštite od komunista. Saznavši, da jedan 
»nedužni« šlep, natovaren drvetom, nosi kana- 
lom Saint-Martin tovar oružja, određenom za 
komunističke ćelije, oni su jedne noći izvršili 
prepad na taj tovar »drveta«. To je ono oružje 
iz »porodičnog penzionata«. Tako je slično bilo 
i s ostalim oružjem, koje su poduzetni desničari, 
kad već vlada nije htjela da zapriječi naoruža- 
vanje komunista, sami na svoju ruku oteli, da 
se tako zaštite od neugodnih iznenađenja. 

Francuzi, a osobito Parižani su bistri ljudi i 
ne dadu se dugo vući za nos. Tako su iza onog 
»otkrića kukuljičara« studenti na Boulevardu 
Saint Michel počeli priređivati šaljive povorke 
kukuljica. Čak su se prometni policajci smijali. 
Onda su došle nove afere iz podzemlja i »cagou- 
lardsi« su brzo pali u zaborav. Samo neko- 
liko pušaka drijema u podrumi- 
ma pariškog suda kao »corpora delicti«. 
A komunističko pdzemlje nastavlja s naoruža- 
vanjem. Onaj plan kanala i tunela ispod Pariza 
bio je otet u njihovim prostorijama u Clichy-u. 
Tamo bi trebalo tražiti prave »kukuljičare«. 

ROMAN ZALUTALOGA KRIŽARA 


Štefa Jurkić jedna je od naj- 
boljih hrvatskih pripovjedačica. 
Njeni dosadašnji romani »Čipke« 
i »Petnaest tornjeva« stekli su 
•opće priznanje, a njena knjiga 
»Legenda u bojama« utrla je put 
njenu književnom glasu. Sad 
evo i najnovijega romana te 
hrvatske književnice pod naslo- 
vom »PLAST MALOGA KRIŽA- 
RA«. To je bez sumnje najbolje 
njeno dosadanje književno dje- 
lo. U njem nam ona priča doga- 
đaje, koji se nadovezuju na dje- 
čju križarsku vojnu u 13. stolje- 
ću. Mali Stjepko, sin satnika Ši- 
muna i žene mu Petronile iz gra- 
da Pseta, polazi na dječju kri- 
žarsku vojnu. Ondje bude od 
bezdušnih trgovaca robljem pro- 
dan u ropstvo. Žena njegova go- 
spodara nastojala ga je zavesti, 
pa ga zato gospodar iznakazi u 

Slika dolje : 

STJEPKO SE OPRAŠTA OD MAJKE, A MALA 
AGNEZA MU DONOSI KRIŽARSKI PLAŠT 
I ŠTAP 


ŠTEFA JURKIĆ 


licu. Tako nakazan izgubivši 
vjeru vraća se u Pset pun mr- 
žnje na roditelje i sve, koje drži 
krivcima svoje nesreće. Živi kao 
psetski noćobdija, a da nitko 
ne zna, tko je zapravo on. Iza 
smrti očeve povlači se majka 
mu Petronila i brat mu Pavao 
iz Pseta, 'kojim zavlada Stjepko. 
Tu on živi najrazuzdanijim živo- 
tom, te bude na koncu izopćen 
i morade pobjeći . . . Kako umi- 
re lijepa Agneza, koja ga je ne- 
izmjerno ljubila, pa kako čude- 
snim načinom ozdravi juje Pav- 
lova kćerka dotaknuvši se Stjep- 
kova križarskoga plašta i kako 
Petronila svojom ljubavlju spa- 
šava Stjepka — to sve treba 
čitati. Potresa to dušom. Roman 
je ilustriran krasnim slikama 
Gabrijela Jurkića, a izdala ga je 
Knjižnica Dobrih Romana. 

Slika dolje: 

STJEPKOJKAO NEPOZNATI VITEZ U 
OKLOPU DOJAŠI U DVORIŠTE SVOG BRATA 
PAVLA — Obje ilustracije od Gabrijela Jurkića 

VOJTJEH IZA REĐENJU PROLAZI KRAjrOCA I FRANTINE, 
koji su prekasno stigli, da ga iz sjemeništa odvedu kući 


Film, o kojem se mnogo govori 


OTAC VOJTJEH 


Napisao Kuzma Moskatelo 


Ako češki film i slavenski film uopće sudimo 
po onom, što smo i mi dosad od tih filmova imali 
prilike vidjeti, sud mora biti vrlo pozitivan. Sje- 
ćam se čeških filmova »Pasoglavci«, »Pred ma- 
turu«, »Sveti Antun« (kod ovoga ženidba s ra- 
stavljenom nije u skladu s cjelinom) i dr. ; pa 
ako još tome pridodamo i poljske filmove (na 
pr. »Ave Maria«), Slaveni se svoje filmske pro- 
dukcije ne moraju stidjeti. Držim, da ne pretje- 
ravam, ako kažem, da su nam slavenski filmovi 
i po sadržaju i po mentalitetu i po moralu i po 
jeziku mnogo bliži nego li američki, engleski, 
francuski ili njemački. 

Što se tiče češkog filma, on se posljednjih 
dana još jače afirmirao među nama filmom 
»Otac Vojtjeh«. Za same predstave gledaoci živo, 
mnogi i riječju daju oduška proživljavanju pri- 
kazivanja, a izlazeći van nazivaju se međusobno 
imenima lica iz filma, Vojtjeha i Frantine. Tako 
reagiraju jedni, dok drugi napuštaju ozbiljna 
lica kino potreseni neobičnom jakosti iznesenog^ 
problema. 

Nama je katolicima ovaj film posebno sim- 
patičan, jer obrađuje problem svećeničkog zva- 
nja i vjernosti zvanju, problem ljubavi, bračne 
vjernosti i obiteljske sreće — djece. Uz male 
nedostatke, koje, čini se, čovjek može pripisati 
nepažnji cenzure ili prevodioca naslova, film je 
i sadržajno besprikoran. 

'Kad mlada srca splete iskrena ljubav i kađ 
je najednom prekida oporuka majke, ili opet 
ista ljubav stoji na putu sreći roditelja, vjerno- 
sti svećeničkom zvanju — tu je već takav za- 
plet, te režiser ima velik posao, da sve skladno 
riješi. A sve to je u ovom filmu izneseno zaista 
majstorski. Pa kad se tome još pridruži onakva 
gluma R. Wande i J. Stepničkove, gluma neodo- 
ljivog realizma života, koji traži svoje pravo na 
zadovoljenje, onda nije čudo, što gledaoci iskre- 
no plaču nakon najpotresnijih prizora toga filma. 
Prekrasne prirodne snimke, vjerno iznesena idi- 
ličnost seoskog života živo se doima čovječje 
duše. . 

Film »Otac Vojtjeh« rađen je po romanu Ja- 
na Klecande, a izvelo ga je filmsko poduzeće 
A. B. u Pragu. U Zagrebu se daje u Central-kinu, 
koji je i filmovima »Lurd« i »Dječaci pjevači« 
doživio velik uspjeh. Mi smo radosni, što je eto 
i opet jedan izvrstan film i u Zagrebu svojim 
uspjehom dokazao, da zagrebačka publika sve 
više čezne za dobrim filmovima, jer su zli fil- 
movi već dozlogrdili. 

Taj film treba da se prikazuje i u svim hrvat- 
skim gradovima. On nam govori -više, življe i 
sugestivnije nego li mnoga knjiga ili govor. Go- 
vori kao živi primjer života, primjer, kojemu 
svako s poštovanjem iskazuje svoje priznanje. 


PRVA LJUBAV VOJTJEHA I FRANTINE 




Slika lijevo: 

PRIZOR S REĐENJA VOJTJEHA DVORECKOOA 



Izvorni roman „Obitelji* 


SITNA SREĆA 


VESELA PRIČA O MALOME ČOVJEKU OVELIKOGA GRADA — NAPISAO DR VELIMIR DEŽELIĆ, SIN 



DR VELIMIR DEŽELIĆ, SIN 


Počinjemo donositi izvorni hrvatski ro- 
man »Sitna sreća«, najnovije djelo dra Ve- 
limira Deželića, sina. Pisac je to na- 
zvao »veselom pričom o malom Čovjeku 
ovelikoga grada«. U današnjoj bujici t. zv. 
»socijalne literature« i taj je roman iz rad- 
ničkoga života, ali lijepoga, dobroga i kr- 
šćanskoga. Ipak, nije to nešto namješteno 
i sladunjavo s »buržujskim hapiendom«. 
To je niz prizora uzet iz života. 

Pisac već više godina odilazi ljeti u mje- 
stance Planinu, udaljeno nekoliko kilome- 
tara od velikih željezničarskih tvornica. 
Tu je malena radnička kolonija. I 
usred te kolonije pisac živi s radničkim obi- 
teljima, razgovara s njima, motri ih i veoma 
se voljko snalazi, jer je sam najljepši dio 
svoje mladosti proveo među radnicima kod 
svoga djeda. U Planini napisao je dr De- 
želić »Sitnu sreću«. 

Tko poznaje Deželićev način pripovije- 
danja — njegovu zbijenu, brzu i bujnu 
izmjenu slika — prepoznat će i u »Sitnoj 
sreći« njegov stil, ali će ga začuditi nova 
prpošnost i humor. Deželić je u svome re- 
prezentativnom hagiogTafskom romanu 
»Sofiju odabra« (izdalo ga je Društvo sv. 
Jeronima g. 1927.) upotrebljavao sjajne i 
svečane boje crkvenih mozaika. U svome 
prvijencu, romanu »Feminist« (izdanje Knji- 
žnice Dobrih Romana g. 1930., ali napisa- 
nom desetak godina ranije) Deželić je i kod 
ružičastih boja uzimao nijanse jesenjih 
anemona, mrazovih sestrica i svisvetskih 
krizantema. U »Sitnoj sreći« pisac radi 
s paletom sviju kričavih boja periferijskog 
vrtića. I kompozicija mu je naivno draže- 
sna kao i gredice takva vrtića, zasađena s 
velikom ljubavi malih ljudi. 

Glavni junaci Milko i Anica ne zalju- 
bljuju se tek tokom romana. Oni su »sret- 
no svoji« već na početku i žive i vesele 
se životu i... čitajte, pa ćete znati! 

Kad smo već spomenuli »socijalnu lite- 
raturu«, nije na odmet znati, da je dr De- 
želić napisao »Socijalno pitanje« (1926.) i 
»Obnova društvenog poretka« (1934.) 


Zahvalan sam svojim prvim susje- 
dima , mladom tvorničkom radniku 
Frani Torkaru, njegovoj ženi Minki 
i njihovoj djeci maloj Mariji i Radi - 
voju, što su mi svojim životom dali 
poticaj, da napišem ovu pripovijest. 

U Planici, 1937. V D. s. 

IZNEBUHA 

»Anice, ženo, dođi, zagrli me! Jer sad ću ti 
reći nešto tako krasno, kao . . . kao . . . kao ono: 
kad sam ti rekao, da te volim, da te prosim, da 
te ovdje nazočnu hoću uzeti za svoju zakonitu 
ženu po običaju svete matere Crkve!« 

To kliče Milko s praga, tek što je širom ras- 
tvorio kuhinjska vrata. Ne mari, slušaju li ga 
sustanari Kuštrebe, Vanići, Pavlini ili ma tko iz 
cijele zbirke partaja dvorišne trokatnice. 

Anica je sva bijela od brašna, kako mijesi 
hljeb, ali mladi muž ne može sačekati, da se ona 
opraši i otre ruke. Hvata ženu oko pasa, i Ani- 
ca mora brašnjave ruke stisnuti u šake, pa ova- 
ko stisnutih šaka ogrliti muža. Zaduhana je od 
miješenja i sva topla. 

»Anice, slušaj i veseli se! Kupujemo zemlju!« 

Mlada žena širi svoje svijetle, velike oči, ko- 
liko najviše može. Ne snalazi se. 

»Aha!« smije se Milko držeći jednako svoju 
mladu ženu. 

»Znam ja, ženo, što ti misliš o meni! Danas je 
subota, ja sam primio plaću, došao puna tri sata 
kasnije kući ... Ti misliš, da sam ja negdje pio* 
da sam se opio, pa ti pjan pričam sve koješta! 
He?« 

»Ne mislim, da si pio!« brani se Anica 

»Na!« huče Milko u svoju mladu ženu. »Zar 
ne vonjam po rakiji?« 

U Milkovu se dahu zaista osjeća rakija. 

»Rakija ubija!« straši dubokim glasom nasmi- 
jani Milko svoju ženu. Sjeća je na ružni propa- 
gandni plakat, gdje zeleni pijanac s flašom ra- 
kije u ruci leži u rigolu ceste kao krmče. 

Svojim grudima osjeća Milko kako Anici jako 
lupa srce. I još je obi jesno draži. Izvrće sve svo- 
je džepove na hlačama i kaputu, da pokaže ženi, 
kako danas nema baš nigdje subotnje plaće. 

(A Milko svagda svoju plaću donosi kući .... . 
Tek nešto malo zadrži sebi za duhan. I svake su- 
bote oni zajedno rasporede troškove. Milko je 
tipograf, a Anica prisluži još ponešto vezenjem 
u Ženskoj Udruzi za narodno vezivo . . . Zato su 
sebi u svoje mlado kućanstvo nakupovali već 
koješta, a i uštedjeli su tri tisuće sedam stoti- 
na i pedeset dinara.) 

»iNisam, Anice, pijan! Nego sam veseo, da bih 
skočio na stolac, na stol, na ormar. Veseo sam 
kao majmun u velikoj gajbi. A rakije sam malo 
gucnuo kod seljaka. Pili smo likovo na kaparu 
za zemljište. Svih sam četirista dinara plaće dao 
za kaparu.« 

»Ništa te ne razumijem! ‘Ništa ne razumijem!« 
tek što se ne ljuti Anica. 

»Ne razumijem pravo ni ja sam, kako se sve 
to zbilo iznebuha!« priznaje Milko i oduševlja- 
va se: » ( Od tiskare će do zemljišta na Dugom Iz- 
brešku biti sat hoda. Sat šetnje poljima van gra- 
da. Sat disanja punim plućima iza osamsatnog 
grbljenja uz lajnotajp i udisanja olovnih para.« 

Anica je nestrpljiva. Malo prkosno otire bra- 
šnjave ruke u pregaču. Poklapa tijesto na stolu 
šerpenjicom. Škubi usta: 

»Danas te baš ništa ne razumijem!« 

»Dakle ću pričati sve lijepo, polako i redom, 
premda je u istinu došlo kao s neba pa u rebra.« 

Milko se spušta na nisku klupčicu i posjeda 
uza se ženu. (Anica se spominje, kako je kao 
posve malena djevojčica na selu znala na takvoj 
klupčici sjedjeti kraj ognjišta i pričati s vršnja- 
kinjama o koječem pred'ivnom, što će jednom 
biti, ako bude . . .) Milko počinje zaista od sa- 
mog početka: 

»U tiskari smo svršili posao (oko dva sata, kao 
obično u subotu) i prali se i presvlačili. Mašini- 
sta, no naš kum Duka, debeo kakav jest, stoji 
na jednoj nozi, tetura navlačeći hlačnicu, pa mi 
govori: — Sinko Milko, vidio sam ti jutros ženu 
na trgu.« 

»A ja kuma nisam opazila!« upada Anica. 

»On tebe jest! I dobro te je ogledao, te me 
prekorio zbog tebe!« 

»Prekorio te? Zbog mene? Zašto?« 

»Aha! Prepala si se? Nešto si na trgu radila, 
što ne bi trebalo. Priznaj, da si kriva!« Milko 
se u šali prijeti prstom. 

»Nisam! Ne znam ništa! Tek sam ovo nešto 
šljiva kupila i skuhala pekmez. Nismo se dogo- 
vorili, ali bila je zgodna, kupnja .. .« 

»Dakle tako! Ti kupuješ bez prethodnog do- 
govora, ja kupujem bez dogovora, pa gdje nam 
je tu naš bračni sklad?« 

»Reci!« požuruje Anica muža. »Reci, što te je 
to kum Duka prekorio zbog mene?« 

»Rekao je,« Milko baš podražava kumov glas, 
»rekao je: — Sinko Milko, što ti to radiš sa svo- 
jom ženom? Anica ti je nježnija i slabija, no 
što je bila kao djevojka . . . Osim ako očekujete 
nešto, pa da kumujem, kad sam vam već vjen- 
čani kum?! — Ja sam kumu Duki uzvratio: da 
ne, da ne znam. Jer i ne znam . . .« 

Anica se crveni. Obara glavu i zakl opijenih 
očiju odmahuje: Ne . . . 

Čas šutnje. 

Milko gleda u tle i ne zapaža, kako se Anici 
kroz stisnute vjeđe protiskuje suza. 

»Kum Duka me pitao,« nastavlja Milko tišim 
glasom, »izlazimo li nas dvoje štogod na zrak i 
sunce? Idemo li na šetnju u prirodu? Ja sam mu 
odgovorio, da ne stižemo. Mlado nam je ku- 
ćanstvo, pa se uvijek nađe posla po kući. Ti vo- 
liš udešavati i dotjerivati. A i ja! Stolarev sam 
sin, velim, pa mi je milo djeljati policu, škri- 
njicu, okvir za sliku.« 

Milko privi ja Anicu k sebi: 


»Još sam priznao kumu, da nam je lijepo kod 
kuće ovako zajedno: pričati i maziti se.« 

»Valjda nisi to!« 

»A kad smo primili plaće i odlazili iz tiskare, 
ide kum Duka uza me i veli iznebuha: — »Sin- 
ko Milko, ja sam u tvojim godinama već gra- 
dio kućicu. Najmanju, drvenu, na dalekoj pe- 
riferiji, ali prvo' krov nad glavu, a tek zatim ude- 
šavaj ostalo, kako znaš i možeš! ... Spavaj na 
tlima, jedi iz jedne zdjele, ali pod svojim 
krovom!... Jer u tuđem uređuješ, a oni tebi 
otkažu, pa seli! . . . Onda ti je u drugom stanu 
tvoja polica predugačka, za škrinju i mnoge sli- 
ke nema zgodna mjesta, te ti to bacaš, a nabav- 
ljaš novo i trošiš i tratiš pare utaman, jer će ti 
jednog dana i opet otkazati i ti opet ... A tek 
stanarina! Plaćanje je stanarine, kao da sipaš 
stotinjarke kroz otvoreni prozor u vjetar. Tri- 
deset dana prohuji za čas i eto prvog, pa pla- 
ćaj jadni stan iznova. A prvi se za prvim niže 
kao arak za arkom u našoj šnelpresi!« 

»Pravo veli kum!« shvaća Anica. »Juri mjesec 
za mjesecom. Juri!« 

»I najednom ćeš ti meni biti stara baba!« gura 
Milko svoju ženicu od sebe. 

»A ti? A ti ćeš ostati vječno mlad?« ne da se 
Anica. 

»Nego sad dolazi ono glavno!« upozorava Mil- 
ko. »Kum je Duka saznao, da neki seljak ima 
na Dugom Izbrešku nekoliko komadićaka lošije 
livade uz cestu, pa bi ih prodao. Te su livadice, 
reče kum, kao stvorene, da se na njima sagrade 
malene kućice! Nema tu dakako još gradske 
ulice s kanalizacijom, vodovodom i elektrikom, 
ali je zato zemlja jeftina i dokučiva! ... I kum 
je Duka mene odmah odveo na Dugi Izbrežak! 
A ja? Došao sam, vidio i oduševio se! Mjesto 
je divno! Šumica je odmah podno Izbreška, a 
nasuprot je Gora. Da poludiš od sreće!... Za- 
kapario sam! ... Na našem je zemljištu već sta- 
ra trešnja i marelica i dvije šljive. Kum Duka 
veli, da još jesenas uz donju među zasadimo 
breskve, jer breskva rodi već treću godinu. Kum 
će nam sam dati kalamljene presadnice! . . . Ah! 
Obuci se žurno! Pođi sa mnom! Vidi!« 

»Idemo!!« 

»Idemo!« 

Zaboravljeno tijesto za kruh na stolu nabu- 
jalo, naherilo šerpenju, izvirilo. Smiješno je po- 
put bećara sa šeširom naherenim na uho. I kao 
da se smije gledajući dvoje sretnika. 

TO BI BILO: TO! 

»Dugi Izbrežak! Svi istupiti, molim!« viče Mil- 
ko kao na stanici kondukter, vadi rupčić, maše 
njime i otire znoj s lica. 

Kao lokomotive sopte od brza hoda i on i 
Anica, i srca im lopoću. 

Od same žurbe nisu čitavim putem stigli da 
razgovaraju. Milko je sve pogledavao sunce: 
ne će li možda zapasti prije vremena. Anica je 
strepila da se »ne probudi«, pa vidi, kako je 
sve to lažan san. (Jer ona češće usni nešto tako 
lijepo, i to baš pred svitanje i prije buđenja). 

Milko pokazuje: 

»Evo ovdje: tu malo ispred trešnje, pa tamo 
do iza marelice, i dolje do one šikarice. To bi 
bilo: to!« 

Anici se još više čini, da sanja. 

»Kum Duka je izmjerio koracima. A seljak 
zna. Bit će oko pet stotina četvornih hvati.« 

Mlada žena širi velike svijetle oči kao svagda, 
kad hoće nešto nejasno da shvati. 

»A pogodi Anice, pošto je hvat? I što ćemo 
dati za svu tu zemlju?« 

Anica se još ne usuđuje govoriti. 

»Ne znaš pogoditi? Je li?« veseli se Milko. 
»Dakle ću ti ja reći... Hvat je po osam dina- 
ra... I mi svu tu zemlju dobivamo za četiri ti- 
suće!« 

»Četiri tisuće . . .« šapće mlada žena kao tiha 
jeka. 

»Da!« 

»Četiri tisuće traži Ženska udruga za sam 
onaj jedan stolnjak, što sam ga zimus vezla.« 

»A ja sam već dao četiri stotine dinara ka- 
pare. Ušteđeno imamo tri tisuće sedam stotina 
i pedeset. Dakle nam još i pretiče!« 

»I ova bi zemlja mogla biti naša?« izgovara 
Anica kao bunovno. 

»'Ona će biti naša! Moja i tvoja!« 

Mlada žena ne može vjerovati ni ušima ni oči- 
ma. Gleda muža. Gleda ga u oči. 

On vodi ženu za ruku nasred tratine. 

Tada Anica nenadano brzo obuhvata muža 
obim rukama oko vrata i smije se i roni suze. 

(»Krhko ko grlica, smije se moja curica . . .« 
— tako je nekako glasio stih, što ga je jutros 
Milko tipkao na lajnotajpu. Mjedeni su se ka- 
lupčići nizali u retke i matice se punile žitkim 
olovom. I otisnut će olovna slova crnom bojom 
na pero-laki papir, da budu knjižica lirike.) 

Milku je toliko milo, da podiže Anicu u 
naručaj kao dijete i tepa joj: 

»Mi smo svoji na svome. Svoji . . . svoji na 
svome . . .« 

Ženica zaklapa oči i vjeruje, da je to onaj da- 
vno snivani događaj iz priče . . . Došao mlad ju- 
nak. Oslobađa je od nečega. Nosi je u svoj 
dvorac na gori ... A taj junak — to je upravo 
Milko. I baš onakav, kakvoga je prvi put vidje- 
la u svome selu na izletu »Tipografa«. U pot- 
kovanim cipelama. U kratkim planinarskim hla- 
čama. U zelenkastoj košulji zasukanih rukava. 
Ne suviše visok, ali plećat. 'Plavokos s dosta pot- 
šišanom kosom očešljanom prema gore. 

Milko se pak spominje kinematografskog 
plakata, gdje neku mladu ženu otimlje i nekuda 
odnosi grdni čimpanza. 

Mora se nasmijati tome. Grohotom se smije. 
U smijehu se spušta na koljena u travu. I ženu 
spušta na tratinu. 

Oboje se smiju! 

Što da se ne smiju? Mladi su! Ništa im ne sme- 
ta! Nitko ih ne gleda ... do mjeseca. A on još 
nije pun, nego mu je tek jedno lice otečeno. 


Milko upire prstom u mjesec i podražava glas 
kuma Duke: 

»Hej, sinko mjeseče! Što ti to radiš od sebe? 
Mnogo si mi blijed! . . . Nego ako možda ne oče- 
kuješ nešto? Pa da ti kumujemo!« 

Anica se smije, kao da trese orahe. Trese ih 
bez kraja i konca, i nikako ne prestaje, da se 
smije. 

Milko se uz nju smije na obroke. 

I sve se više i više smiju svome vlastitome smi- 
janju. 

»Noćas, noćas . . .« hoće nešto Milko da rek- 
ne, ali ne može od smijeha. 

Anica hvata nekako dah te lane: 

»Da noćašnju noć prenoćimo ovdje!« 

Kako Anica leži na travi miluje rukom tratinu. 

Milko se nadvija, dotiče svojim licem ženin 
lakat, podvlačeći desnicu pod njezine pleći i po- 
bojava se (gradsko dijete!): 

»Da se ne prehladiš ležeći na zemlji? ... I 
možda bi ipak bolje bilo, da se noćas vratimo- 
kući, pa da svu sutrašnju nedjelju provedemo 
ovdje? . . . Od zore do mraka na našem Iz- 
brešku!« 

Mlada se žena uspravlja nešto sporo. 

Muž požuruje: 

»A zar ti, Anice, nisi još nimalo gladna?« 

»Joj!« prepada se žena: »Pa ti danas nisi ru- 
čao! A spremila sam valjuške od šljiva . . .« 

»Što sam gladniji, više će mi prijati... ako 
baš i nije najuspjelije skuhano. Glad je najbo- 
lji kuhar!« 

»No!« vrijeđa se mlada žena: »Zar ja tebi ne 
kuham dobro?« 

Muž se brzo ispravlja: 

»Tvoje valjuške od šljiva jeli bi anđeli, kad 
bi imali zube! A pregrijani, malo preprženi na 
masti, još su bolji. Kad pod zubima hrusne pre- 
pečeno krumpirovo tijesto, a ustima se razlije 
meka šljiva . . .« 

Milko pogleda voćke i ljuti se: 

»Gle lopova! Obrao je sve šljive s oba stab- 
la. Kad je samo stigao?« 

Anica misli: 

»Možda ćemo sutra po suncu naći još koju 
šljivu za zasladu.« 

»Našu šljivu! . . . Gađat ću je kao šegrt ka- 
menom, grudom zemlje, ili ma čime sa ceste.« 

»Uh!« domišlja se najednom Anica: »Uh, što 
li će biti od moga tijesta za hljeb?« 

»Čeka te na stolu!« draška je muž. »Ako mu 
nije dojadilo, pa se nadiglo, spuznulo sa stola i 
odgmizalo u pećnicu . . . Tek kako će se va- 
tra sama podržavati da ispeče kruh?« 

»Ti ništa ne shvaćaš ozbiljno!« 

»Ja se nikad ne uzrujavam zbog sitnica, a sve 
je na ovome svijetu sitno prema diki nebeskoj!« 

»Idemo kući!« predlaže sada Anica i ponavlja 
Miikove riječi: »A sutrašnju ćemo svu nedjelju 
provesti ovdje. Od zore do mraka na našem Iz- 
brešku!« 

(Nastavit će se). 

USPOMENE NA VELIKOGA HRVATSKOG METROPOLITU 

IZA SMRTI ZAGREBAČKOGA NADBISKUPA DRA ANTUNA BAUERA 


(Nastavak) 

U posljednja dva broja prošloga godišta 
»Obitelji« donijeli smo prvi dio ovih uspo- 
mena na nedavno preminuloga hrvatskog 
metropolitu dra Antuna Bauera, a sada evo 
donosimo drugi dio tih uspomena iz dnev- 
nika našega glavnog urednika. 

27. studenoga 1930. 

Golema je razlika između današnjeg života i 
života prije svjetskog rata. Novom životu i no- 
vim prilikama prilagodilo se i Hrvatsko Knji- 
ževno Društvo sv. Jeronima nastojeći svojim 
proširenim djelovanjem udovoljiti i mnogostru- 
kijim i većim duševnim potrebama Hrvata kato- 
lika, nego što su bile one prije dvadesetak i više 
godina. No kao što svako novo nastojanje na- 
ilazi na otpor onih, koji se drže onoga, »pleti 
kotac ko i otac«, tako i sve razgranjeniji sveto- 
jeronimski rad ima svojih protivnika. Njihovi 
prigovori dopriješe i do samog nadbiskupa Bau- 
era, pa je on sam danas kao pokrovitelj Dru- 
štva sv. Jeronima došao na našu odborsku sjed- 
nicu, da se informira o svem našem radu. 

»Mnogi vašem radu prigovaraju,« govorio nam 
je nadbiskup. »Dobio sam evo čak i anonimnu 
pritužbu. Nemojte misliti, da ovaj moj dolazak 
znači, da ja odobravam onima, kojii vam prigo- 
varaju. Što ja o tome mislim, neka vam posvje- 
doči to, da sam onu anonimnu pritužbu bacio 
u koš. Ali razni prigovori vašem radu doveli su 
me eto ovamo, da me potanko informirate o 
svom radu, pa da taj rad znam braniti, ako mi 
još tko dođe . . .« 

Svom pomnjom praktičnoga duha, koji ne 
pušta s vida idealne ciljeve, saslušao je nadbi- 
skup Bauer sve naše izvještaje. O nekim je stva- 
rima i sam iznosio svoje mišljenje. A na koncu 
je rekao: 

»Hvala vam, što ste me o svem svom radu 
tako potanko izvijestili. Sasvim sam zadovoljan 
s vašim radom. Nastavite samo tako!« 

I opet se očitovao veliki, savremeni duh veli- 
kog nadbiskupa te ljubav njegova za najveće 
hrvatsko katoličko kulturno društvo, kojemu je 
on pokrovitelj. Opet smo imali prilike uvjeriti 
se, da u njemu imamo doista velikog zaštitnika. 

Početkom siječnja 1931. 

Spremamo prvo hrvatsko hodočašće u Svetu 
Zemlju. U kolovozu 1914. onemogućio je svjet- 
ski rat hrvatsko hodočašće, kojemu je pokro- 
vitelj bio hrvatski metropolita dr Antun Bauer. 
Njega smo zamolili, da bude pokrovitelj i ovoga 
hodočašća. Privolio je zajedno s nadbiskupom 
o. Rafaelom Rodićem, koji i sam ide s nama u 
Svetu Zemlju. Kanim napisati knjigu o tom ho- 
dočašću. 

U Jerusalemu 1. lipnja 1931. 

Kad smo danas prvi put stupili pred Spasite- 
ljev grob, u bujici se osjećaja sjetismo sviju 
dragih u domovini. Među njima posebno i prvog 
pokrovitelja ovog našeg hodočašća hrvatskoga 
metropolite dra Antuna Bauera, neka ga Spasi- 


Napisao Dr Josip Andrić 

telj još dugo uzdrži i sačuva hrvatskom narodu, 
kojemu je u ova teška vremena nenadoknadiv 
otac i zaštitnik . . . 

U Korintskom zaljevu 13. lipnja 1931. 

Iz ovog zaljeva, u kojem se sjećamo slavne 
kršćanske pobjede, izvojevane nad Turcima kod 
Lepanta 7. listopada 1571., poslali smo vraćajući 
se iz Svete Zemlje radiogramom čestitku hrvat- 
skome metropoliti dru Antunu Baueru k njego- 
vu imendanu. Obradovat će se videći, da mi ho- 
dočasnici, kdje je uzeo pod svoje okrilje, na nj 
mislimo i Bogu se molimo za nj na ovom sve- 
tom putu, s kojega se vraćamo s bezbrojem 
uspomena, doživljaja, milosti i radosti u do- 
movinu. 

U Zagrebu 17. lipnja 1931. 

Nadbiskup Rodić predveo je vodstvo hodo- 
čašća na povratku iz Svete Zemlje hrvatskome 
metropoliti Baueru, da mu zahvalimo na pokro- 
viteljstvu i podastremo izvještaj. Primio nas je 
u nadbiskupskom vrtu pod jednim krošnjatim 
stablom i počastio nas je pivom. 

Kad mu je nadbiskup Rodić na spomen ovog 
hodočašća predao raspelo, doneseno iz Jerusa- 
lema, razdragano ga je primio u ruku, zagle- 
dao se u nj i pobožno ga poljubio. Zatim nas je 
ispitivao, kako je bilo na hodočašću. Morali smo 
mu potanko pripovijedati, a onda je na koncu 
rekao: 

»Ah, ja nažalost svojim zemaljskim očima ne 
ću vidjeti Svete Zemlje. Zemaljski Jerusalem 
vidjet ću samo iz nebeskoga Jerusalema . . .« 

13. kolovoza 1931. 

Nadbiskup Bauer prihvatio je pokroviteljstvo 
nad akcijom za gradnju hrvatskog oltara u Je- 
rusalemu, koja je još u Svetoj Zemlji meni po- 
vjerena, da je organiziram. Pokroviteljstvo hr- 
vatskoga metropolite daje toj akciji velik moral- 
ni oslon, pa će Bog dati, da bude i uspješno 
provedena. 

3. prosinca 1931. 

Danas sam s predsjednikom Društva sv. Je- 
ronima Ljudevitom Knežićem bio kod nadbisku- 
pa Bauera. Donijeli smo mu uvezane najnovije 
jeronimske knjige. Posćbno sam mu predao 
svoju putopisnu knjigu »U Kristovoj domovini«, 
posvećenu obojici pokrovitelja ovogodišnjeg 
prvog hrvatskog hodočašća u Svetu Zemlju. Sa 
zanimanjem je pregledavao knjige i zanimao se 
za njihove pisce i za uspjeh njihova širenja. 

U Sarajevu 2. lipnja 1932. 

Stigao sam ovamo na euharistijski kongres. 
Istim vlakom dovezao se i nuncij Pellegrinetti. 
Iza Zenice primio me je u svom salonskom va- 
gonu. Zadržao me je oko jednog sata u razgo- 
voru zanimajući se za sve pojave u hrvatskom 
katoličkom životu, koji, vidi se, živo prati. 

Iza svečanog dočeka nuncij eva posjetio sam 
vrhbosanskog nadbiskupa dra Ivana Ev. Šarića. 


14 


Vrlo srdačno primljen bio sam pozvan s nadbi- 
skupovu stolu i na objed, kod kojega su bili i 
svi biskupi, koji su stigli na kongres. Uz hrvat- 
skoga metropolitu dra Bauera sjedio je lju- 
bljanski biskup dr Jeglič, koji je prije, nego što 
je postao biskup, bio sarajevski kanonik. 

Nadbiskup iBauer bio je iza objeda vrlo dobro 
raspoložen. Kako se razgovor kretao o nadbi- 
skupu Štadleru, komu će na ovom kongresu biti 
u katedrali otkriven spomenik, najednom ustane 
nadbiskup Bauer kod stola i stane govoriti: 
»Kad se g. 1882. pročulo, da je dr Josip Šta- 
dler imenovan sarajevskim nadbiskupom, sve se 
svećenstvo zagrebačke nadbsikupije veselilo, jer 
su poznavali njegovu veliku pobožnost i požr- 
tvovnost u radu. Tada sam ja bio na naukama u 
Beču. Jednoga dana eto ti Štadlera u Beč: došao 
je da se predstavi nunciju i vladi te da obavi 
potrebne formalnosti u vezi s njegovim odliko- 
vanjem za nadbiskupa. Stigavši u Beč došao je 
k nama u Augustineum. Nas nekoliko Hrvata 
bili smo baš na hodniku. Sve nas je izgrlio. Sa 
mnom i drom Borošom odvezao se Štadler u je- 
dnoprežnoj kočiji k ministru Slaviku. Dok je 
bio kod ministra, ja i Boroša smo ga čekali. Na- 
jednom eto Štadlera i ministra, zajedno izlaze 
iz ministarstva i sjedaju u svečanu kočiju, koja 
ih je čekala. Odvezli su se k ministru financija. 
Vrativši se pripovijedao nam je Štadler, da ga 
je ministar pitao: 

, Imate li novaca?’ 

,Imam šest stotina forinti,’ odgovorio mu je 
Štadler. 

,To nije ‘ništa,’ ministar će. 

I dali su Štadleru 4000 forinti, od kojih je 
svakom od nas dao po jedan dukat. Za taj du- 
kat kupio sam sebi cipele, jer su mi baš trebale. 
Da nije Štadler postao nadbiskup, ne znam, kako 
bih tada došao do novih cipela. 

No Štadler je trebao da ode i kralju. Prije te 
audijencije ušao sam u njegovu sobu i našao ga, 
kako se sam brije. I vidio sam, da ima podera- 
ne hlače. Odijelo je za audijenciju dobio od 
zagrebačkog nadbiskupa Mihalovića, a ja sam 
mu posudio svoj cilinder. I tako se nekako 
opremio, da je mogao otići kralju. 

Svih onih dana, što ih je Štadler proboravio 
tom zgodom u Beču, bili smo svaki dan kod 
njega. Jedne nas je večeri poveo sa sobom na 
večeru u jednu gostionicu. Počastio nas je ri- 
bom. Poslije večere pozovem kelnera. da do- 
nese cigara. Uzmem dvije cigare, dam kelneru 
forintu, a on mi vrati 40 krajcara. Kad je to 
Štadler vidio, reče: 

, Takve skupe cigare ja ne pušim.’ 

I morao sam ih popušiti sam. 

Jednog dana nam je Štadler rekao, da je sebi 
već izabrao prvoga kanonika. Dok je Štadler 
naime bio dekan bogoslovskog fakulteta u Za- 
grebu, jedan se slovenski svećenik natjecao za 
sveučilišnog profesora, ali su ga odbili. No Šta- 
dler ga je upamtio. Kad se vraćao iz Beča, ode 
k njemu u Ljubljanu. Lijepo se pozdravili, a on- 
da ga Štadler pozove, da zajedno izmole kru- 
nicu. Kad su je izmolili, reče mu Štadler: ,Iza- > 


brao sam vas za svog prvoga kanonika.’ A znate, 
tko je taj prvi Štadlerov kanonik bio? Evo ga 
tu do mene!« pokaže nadbiskup Bauer na bisku- 
pa Jegliča te završi tim te svoje uspomene na 
nadbiskupa Štadlera. 

Dok ih je govorio, ja sam ih bilježio . . . 

U Dublinu 24. lipnja 1932 . 

Poslije današnje sjednice hrvatske sekcije na 
svjetskom euharistijskom kongresu poslali smo 
iz irskoga glavnoga grada i pozdrav hrvatsko- 
me metropoliti nadbiskupu Baueru . . . 

U Zagrebu 7. travnja 1933. 

Donio sam danas nadbiskupu Baueru proglas, 
koji je sastavio župnik sv. Marka dr Rittig u 
zajednici sa mnom o velikom zamišljenom ho- 
dočašću u Svetu Zemlju prigodom ove Svete 
Godine Spasiteljeve smrti, s molbom, da ga pot- 



HRVATSKI METROPOLITA DR ANTUN BAUER U KAŠTELU 
STAROM U DALMACIJI GODINE 1932. 
sa svojim tadanjim ceremonijarom drom Alojzijem Stepincem, koji 
nije ni u snu slutio, da će postati njegov nasljednik na stolici za- 
grebačkih nadbiskupa i hrvatskih metropolita 

piše. Nadbiskup je pomno naglas čitao proglas, 
najednom se zaustavi kod mjesta, gdje je bilo 
napisano, da će i on poći s tim hodočašćem. 

»To je previše rečeno,« nadbiskup će. Uzeo 
je pero, prekrižio dosadašnje riječi i upisao ove: 
,Bit ću sretan, ako se i ja, premda star, budem 
mogao pridružiti tom hodočašću.’ Zatim ga je 
potpisao. 

U Palermu 7. svibnja 1934. 

Ne znam ni sam, kako sam se evo na ovom 
dalekom krasnom jugu u glavnom gradu Sici- 
lije u razgovoru s nekim suputnicima sjetio i 
nadbiskupa Bauera. Raspreo se dosta zanimljiv 
razgovor o njegovu značenju i o tom, kako on 
već dugo čezne za dobrim nasljednikom. Otku- 
da takve misli i takvi razgovori baš na Siciliji? 

3. lipnja 1934. 

Zagrebački nadbiskup Bauer dobio je napokon 
dugo željenoga koadjutora. Kad je neki dan 
uoči Ti jelova proletjela Zagrebom vijest, da je 



nadbiskupom koadj utorom imenovan mladi nad- 
biskupov ceremonijal dr Alojzije Stepinac bilo 
je neopisivo iznenađenje. Kad je danas odbor 
Društva sv. Jeronima išao da se pokloni novom 
nadbiskupu, prošao je hodnikom nadbiskupsko- 
ga dvora, dok smo čekali, stari hrvatski metro- 
polita. Na licu mu se vidi zadovoljstvo. Dobio 
je pravog nasljednika. 

Prijatelj iz Kaštela Stjepan Katalinić šalje mi 
danas malu fotografiju, na kojoj je nadbiskup 
Bauer fotografiran sa svojim ceremoni jarom 
Stepincem za svog boravka u Kaštelu Starom g. 
1932. Toj se fotografiji veoma radujem. 

27. svibnja 1935. 

Približujemo se ostvarenju hrvatskog oltara 
u Jerusalemu. Danas sam preuzvišenom hrvat- 
skome metropoliti dru Antunu Baueru kao po- 
krovitelju podnio izvještaj o gradnji jerusalem- 
skog oltara u čast bi. Nikole Tavelića i pokazao 
mu sliku Kerdićeva modela. Preuzvišeni je sve 
sa zanimanjem saslušao, a onda podigao ruku 
na blagoslov i rekao: 

»Odobravam i blagoslivam to lijepo djelo!« 

U Kamniku 4. kolovoza 1935. 

Došao sam, da pohodim svoju kćerku Ranku, 
koja se ovdje nalazi na ljetovanju kod časnih 
sestara milosrdnica. U istoj kući časnih sestara 
boravio je posljednja dva tjedna hrvatski me- 
tropolita dr Antun Bauer. Čuvši nakon svog 
dolaska za moju kćerku zanimao se nadbiskup 
za nju. Jutros sam se sa svojom kćerkom po- 
klonio preuzvišenom u njegovoj sobi. 

»Kako ste zadovoljni s oporavkom vaše ma- 
le?« upita me. »Kažu mi časne sestre, da je ona 
dobra djevojčica. Budi uvijek dobra!« obrati 
se k njoj i pruži nam ruku, na kojoj polju- 
bismo biskupski prsten. 

Oko 9 sati čekao je auto nadbiskupa, da se 
odveze u Stičnu. Kad je nadbiskup dolazio u 
pratnji Msgra dra Andrije Spiletka prema autu, 
fotografirao sam ga. Nato se oprostio i od- 
vezao . . . 



Slika lijevo: 

NADBISKUP DR ANTUN BAUER NA ODMORU U LUŽNICI 
Slika iz godine 1935. Foto Cvetan, Rim 

U Zagrebu početkom rujna 1935. 

Nadbiskup Bauer izdao je okružnicu o bi. Ni- 
koli Taveliću i o njegovu jerusalemskom oltaru. 
Time je hrvatski metropolita udario temelj ši- 
renju štovanja tog hrvatskog jerusalemskog 
mučenika nesamo u zagrebačkoj nadbiskupiji, 
nego i po svim hrvatskim krajevima. 

U Požegi 10. listopada 1935 

Kad sam se — došavši amo na proslavu stote 
godišnjice požeške kolegije — prijavio nadbi- 
skupu Baueru, koji je i sam stigao na tu pro- 
slavu, upita me: 

»A otkud vi ovamo?« 

»Kao stari požeški kolegij aš . . .« 

Moje popodnevno predavanje na akademiji 
slušao je pažljivo. Kako je biskup Alagović osni- 
vač ovog zavoda, samo od sebe mi se nametnulo 
u predavanju, te spomenuh i onu zgodu iz Trna- 
ve g. 1929., kad su došli rođaci Alagovićevi, da 
se poklone hrvatskome metropoliti. Vidjelo se, 
da je nadbiskupu ta uspomena draga. 

11. veljače 1936. 

Osamdesetu godišnjicu života hrvatskoga me- 
tropolite dra Antuna Bauera proslavila su da- 
nas sva hrvatska kulturna društva svečanom 
spomenicom, koju mu je predala deputacija od 
kojih pedeset predstavnika sviju hrvatskih kul- 
turnih društava. Kad je iza čestitanja deputacija 
otišla, ostali smo još mi odbornici Društva sv. 
Jeronima, u ime kojega je predsjednik Msgr Ro- 
žić izrekao posebnu čestitku. Stari nadbiskup 
sjedeći je slušao, nasmiješio se i samo rekao: 

»Hvala vam na svim iskrenim željama. A ja 
sam imam samo jednu još želju, da me Bog 
dragi što prije primi k s^bi . . .« 

Početkom ožujka 1936. 

Imenovan od nadbiskupa Bauera i nadbiskupa 
Stepinca dijecezanskim povjerenikom za Svjet- 
sku izložbu katoličke štampe u Vatikanskom 
Gradu primio sam se teške zadaće, da organizi- 
ram hrvatski dio te izložbe. Referirao sam hr- 
vatskom metropoliti o nacrtima za uređenje te 
izložbe, koje je preuzvišeni odobrio. Ujedno 
sam zamolio, da otvori izložbu Svete Zemlje. 

14. ožujka 1936. 

U 11 i četvrt sati prije podne otvorio je u 
umjetničkom paviljonu zagrebački nadbiskup 
Bauer prvu hrvatsku izložbu Svete Zemlje. Pred 
oltarom bi. Nikole Tavelića, sagrađenim za Je- 
rusalem, pozdravio ga je Msgr dr Josip Lonča- 
rić kao jedan od bivših hodočasnika iz Svete 
Zemlje. Zatim sam preuzvišenom protumačio ci- 
jelu izložbu. Cijeli sat se zadržao na izložbi po- 
mno razgledavajući sve njene pojedinosti i pra- 
teći sa zanimanjem moje tumačenje. Najedam- 
put će mi: 

»Odakle vi to sve tako potanko poznajete?« 

To je pitanje bila pohvala, za koju sam bio 
vrlo zahvalan, pogotovu kad sam vidio, kako 
nadbiskup zadovoljan odlazi s izložbe. 

Slika lijevo : 

NADBISKUP BAUER I SPLITSKI BISKUP BONFFAČIĆ 
u Supetra ira Braču g. 1935. Desno na slicr svećenik Cvetan, pratilac 
nadbiskupa Bauera. Njegova je i ova snimka 

NASLOVNE SLIKE 

Kroz godinu 1937. »Obitelj« je do- 
nijela velik broj slika iz najrazliči- 
tijih područja: umjetničke, iz domo- 
vine, iz svijeta, događaji, portreti, 
filmske slike, moda itd. Dobar^ dio 
tih slika služi kao ilustracija član- 
cima i pripovijestima. Ovdje izno- 
simo samo: 

Slike na naslovnima stranicama: Br. 

1. Sretna obitelj (Naslikao V. Miro- 
savljević). — Br. 2. Mali glumac Pe- 
tar Bosse u filmu »Uličica do raja« 
(Kleinlein-film). — Br. 3. Kostajnica 
u snijegu (Naslikao V. Šipek). — 
Br. 4. Sveta Agneza (Naslikao C. 
Dolci). — Br. 5. Nevinost (Kapitolij- 
ski muzej, Rim). — Br. 6. Američan- 
ka na zimskom izletu. — Br. 7. Ale- 
ksandar Puškin (Naslikao J. Serow). 

— Br. 8. Papinska akademija znano- 
sti u Rimu. — Br. 9. Filmska glu- 
mica Jeanette Macdonald. — (Foto 
M. G. M.). — Br. 10. Mali Gerard i 
Bernardica. Prizor iz filma »Lurd« 
(Foto P. A.). — Br. 11. Marlena Die- 
trich u filmu »Alahov vrt« (Pan film). 

— Br. 12. Princ Ruprecht Falački 
(Naslikao Van Dyck). — Br. 13-14. 
Uskrs (Naslikao Lyanka). — Br. 15. 
Djevojčica (Naslikao Velasquez). — 
Br. 16. Lilian Harvey (Foto Ufa). — 
Br. 17. Seljačka kuća s raspelom 
(Naslikao V. Šipek). — Br. 18. Maj- 
čino srce (Foto Paramount). — Br. 
19. Vatikanski grad. — Br. 20. Pro- 
ljeće na selu, (Foto S. Dokušec). — 
Br. 21. Obitelj engleskoga kralja 
Đure VI. — Br. 22. Filmska glumica 
Zarah Leander (Foto Ufa). — Br. 
23. Silvija Sidney u divljoj šumskoj 
prirodi (Foto Ufa). — Br. 24. Juž- 
njački krajolik. — Br. 25. Narodne 
nošnje iz Posavskih Brega (Foto Da- 
bac). — Br. 26. Bosanski hadžija 
(Naslikao Gabrijel Jurkić). — Br. 27. 
Sjetno raspoloženje glumice Mady 
Rahl (Foto Kleinlein). — Br. 28. U 
vrijeme žetve (Foto Avala). — Br. 
29. Među alpinskim cvjećem (Foto 
Z. I.). — Br. 30. Slavenska crkva 
u Jerusalemu (Naslikao Anatol Ser- 
gejev). — Br. 31. Među lišćem. 

— Br. 32. Spomenik Braći Radićima 
(R. Frangeš-Mihanović). — Br. 33. 
Sinjsko polje (Foto Lj. Griesbach). 

— Br. 34. Djevojačka glava. — Br. 
35. Pobuna na brodu Bountu (Foto 
Kosmos film). — Br. 36-37. Spomenik 
Đuri S. Deželiću. — Br. 38. Trpanj 
na Pelješcu (Foto Lj. Griesbach). — 
Br. 39. Sveti Jeronim (Naslikao Do- 
menichino). — Br. 40. Nadbiskup Dr 
A. Stepinac na Jordanu. — Br. 41. 
Filmska glumica Norma Schearer 
(Foto M. G. M.). — Br. 42. Tišina 
na alpskom jezeru (Foto Zlata Ivan- 
ković). — Br. 43. Djevojčice iz Na- 
zareta nose vodu (Foto Dr. J. An- 
drio). — Br. 44. Jutro u alpskim vi- 
sinama. — Br. 45-46. BI. Nikola Ta- 
velić (Kip od Mile Vod). — Br. 47. 
Ruđer J. Bošković. — Br. 48. Film- 
ska glumica La Jana (Kleinlein film). 

— Br. 49. Crvenkapica. — Br. 50. Mla- 
di i mlada iz Vrlike (Foto T. Dabac). 

— Br. 51. t Nadbiskup Dr A. Bauer 
(Naslikao M. K. Crnčić). — Br. 92. 
Virginia Gray (Foto M. G. M.). 




Slika dolje: 

O. IGNACIJE RADIĆ, 
pisac kniige „Budi pobožan" 


PISCI JERONIMSKIH KNJIGA 
ZA GODINU 1938. 


Slika lijevo: 

DR MILAN 1VŠIĆ, 

pisac knjige „Društveni život na selu* 


NEDJELJKO SUBOTIĆ, 
pisac knjige pripovijesti „Dvije golubice* 


DR FRANJO LASMAN, 
pisac ličkih pripovijesti ,,S onu stanu Kapele 


UČITELJ STJEPAN GORUPIĆ, 
pisac knjige „Ban Jelačić* 


Slika lijevo : 

DR FRA BONIFACIJE PEROVIĆ, 
pisac knjige „Komunizam* 


Knjige Hrvatskoga Književnoga Dru- 
štva sv. Jeronima, što ih ono izdaje 
svake godine za svoje članove, jesu 
kulturni događaj, na koji opozoruje- 
mo svu hrvatsku čitalačku javnost. 



Prevedeni roman „Obitelji 


RUŽE ZELENOG OTOKA 

ROMAN IZ IRSKE PROŠLOSTI — NAPISAO SAMUEL LOVER 


I. 

U sakrivenom kraju Južne Irske u blizini div* 
ljih brda i romantične rijeke vodila je malena 
stramputica u malenu naseobinu, gdje je na kra- 
ju malene zaikutne ulice, obrubljene lijeskovom 
živicom, stajala 'kućica, koja bi u Engleskoj 
predstavljala siromašno prebivalište, a za Irsku 
je bila posve udobna, ako si je usporedio s raz- 
rušenim kolibama, u kakvim još danas živi veći 
dio irskog seljačkog naroda. Stijene su joj bile 
iz blata, prag i prozori iz kamena i upravo tako 
dimnjak, koji ćeš rijetko naći na irskim kući- 
cama. Dimnjak zamjenjuje naprosto luknja na 
krovu. Prozori nijesu bili stakleni, jer bi to bilo 
previše, ta irski seljak ne zahtijeva, da kroz 
takve otvore, kojima kažemo prozori, ulazi do- 
voljno svijetla, nego je zahvalan, ako bar za- 
ustavljaju vjetar. Komad daske ispunjuje jednu 
polovicu prozora, dok je njen susjed smeđ pa- 
pir, iznutra ukrašen možda stihovima iz balade, 
koja priča, kako 

»Mornar je .prosio seljačku kćer, 
koja na bližnjem je otoku bila,« 
ili možda štampanom slikom sv. Patrika, koji 
progoni zmije, ili slikom Djevice Marije u ži- 
vim bojama, koju bi svaki, kad je prvi put vidi, 
smatrao za 

»Kraljevu kćer, koja došla je u grad 
s crvenim krilom i zelenom haljinom.« 

I premda prozori mijesu bili prozirni i pod ni- 
je bio drven, ipak je to bio čedan kućerak. 'Nje- 
govo je tlo bilo čisto i suho, krov od slame do- 
bar. Ormar s pretincima u sobi bio je dobro 
založen poluporcelanom, osim toga bile su u 
sobi još dvije ili tri stolice i nekoliko tronožnih 
stočića, kolovrat, znak mira i dobroga vladanja, 
jedan jedini željezni lonac, ali svakako više ne- 
go jedna postelja i još jedan od onih ormara 
s policama, koji imadu štampane zastore s naj- 
življam uzorcima. U spavaćoj sobi bilo je ta- 
kođer zrcalo, na kojemu je bio odlomljen samo 
jedan ugao i koje je po sredini bilo samo tri- 
put raspuknuto. I .da se tom najdragocjenijom 
komadu pokućstva ne bi nanijela još veća šteta 
— kažem najdragocjenija, jer je u kući živjelo 


Hiljada je bolesti a jedno zdravlje! 

¥ 

Bili zdravi ili bolesni, ako još ne poznate 

Kr. dvorski dobavljač za mineralnu vodu. 


lijepo djevojče, koje se svake nedjelje ujutro 
htjelo u njem pogledati, da li je dobro namjesti- 
lo šešir, da bi bilo lijepo prije nego pođe u 
crkvu — da se ne bi nanijela veća šteta kažem, 
bilo je to odlično zrcalo utisnuto u zid i naoko- 
lo ograđeno okvirom od malte te ukusno ukra- 
šeno štapićima, koje je napravila vješta ruka 
samoga Rorya O’Mora, genija zidarske žlice. 
Taj je dar Rory O’More baštinio, jer je njegov 
otac bio zidar, kako su to svjedočili prag iz sje- 
čenoga kamena, prozori i dimnjak kućice, koje 
je Roryev otac napravio sam za sebe. 

Kad kažem, da je Rory bio genij u uporabi 
zidarske žlice, ne mislim kazati, da se bavio obr- 
tom svojeg oca. Ne nije, to je bio naravan dar, 
koji Rorya nije držao u zamkama umjetnosti, 
ta za te nije mario već iz običaja, to je naj- 
bolje dokazivalo to, kako je ugradio zrcalo, 
koje nije bilo ni okomito ni vodoravno ni rav- 
no. Odraz u pojedinim dijelovima zrcala je bio 
različit, tako da se slika svakog predmeta, koji 
se u njem zrcalio, vidjela potpunoma nakazna, 
i zato je bilo i tvoje lice, ako si vjerovao zrcalu, 
potpuno savinuto poput rogova ovna 

Međutim Mary O’More, premda je bila nedu- 
žna kao svaka djevojka u selu, ipak nije vjero- 
vala, da je njeno lice nakazno. Ali je zato pred 
zrcalom trpio jadan Rory. Koliko se mučio, kad 
se pred njim brijao! Ali sve je muke svaljivao 
samo na britvu, premda je svemu zapravo bilo 
krivo samo zrcalo. Kad je naime htio da obrije 
gornju usnu, bilo je pogibeljno, da zahvati nos 
ili da odreže komad brade. Koliko mu je vre- 
mena oduzimalo to zrcalo! Ali što zato, ta do- 
gađalo mu se konačno kao i drugim ljudima, 
koji se tako rado previše zaustavljaju pred 
njiim! 

Čemu da još opisujem kućicu, kad nitko ne 
mari za popis njenog pokućstva, a ja također 
niiljesam ni licitator ni sudski pandur. Rekao sam, 
da je Roryev otac bio zidar. Njegova je majka 
sada bila udovica. Bijedni O’More! Za cijelog je 
svog života polagao kamenje, konačno su polo- 
žili i preko’ njega kamen! I tad je Rorv s dječ- 
jom pobožnosti pošao da u kamen ureže križ, 
pod križ slova IHS i pod sve to ovaj natpis: 

»Moli za dušu Rorya O’Mora. Requieseat im 
pače.« 

Taj je natpis bio Roryev prvi pokušaj u nad- 
grobnom kiparstvu i radi neiskustva u umjet- 
nosti nije mu se posrećio. Rory je naime bio 
veoma odan duši, svog oca, pa je tu riječ htio 
osobito naglasiti. U prvi je redak morao po- 
staviti riječ »soul«, što u engleskom jeziku zna- 
či duša, odnosno u njegovom narječju »sowl«. 
Kad je to radio, klesao je tako velika slova, te 
mu nije ostalo dovoljno mjesta, da riječ sowl 
završi u istom retku, pa ju je za to dijelio. U 

prvom je retku ostavio SOW, što znači svinja, 
u drugi je redak prenio slovo L. I riječ »requi- 
escat« je dijelio tako, da je u zadnji redak ukle- 
sao samo CAT, što znači mačka. I tako je svaki 
na nadgrobnom kamenu staroga O’Mora čitao 
ovo: 

»iPray for the SOW 
iL of R ! ORY O’MO 
RERE QUIES 
CAT I'N PAČE.« 

Njegov je dobri sin dakle napisao, neka svaki, 
tko prođe mimo, moli za svinju mjesto za oče- 
vu dušu i u zadnji je redak natpisa unio još 
mačku. 

Takav je eto bio Roryev prvi pokušaj u tim 
stvarima. I usprkos tome, da su se ljudi smijali 
toj umjetnini, suze jadnoga Rorya natapale su 
svako slovo, i u taj je kamen bila uklesana veća 
odanost nego u dragocjene moderne nadgrobne 
spomenike. Premda se nitko nije mogao uzdr- 
žati od smijeha, kad je čitao taj besmisao, ipak 
su svi odviše poštovali Roryeve osjećaje, a da 
bi pokazali, kako ih zabavlja njegov natpis. 
Rory bi međutim zamjerio svakom, koji bi sa- 
mo pokušao ismjehivati se grobu njegovog oca, 
jer ni u jednoj zemlji na svijetu ne časte uspo- 
menu na oca i majku više nego li u Irskoj. 

'Osim toga nije se Rory malo ponosio svojim 
imenom. Već od malih nogu učili su ga, da nje- 
govim žilama kola bolja krv i da je potomak 
O’Morovih of Leister. Neki učitelj u župi, čiji 
je učenik bio Rory, neprestano mu je pripovije- 
dao o slavnim djelima njegovih pradjedova — 
ili kako ih je zvao: »starih pređa iz starih staro- 
slavnih vremena« — i učio ga, da nikad ne smije 
pogriješiti i iznevjeriti im se. »Ne vidim na tebi 
ni najmanjeg znaka, dječače moj,« opominjao 
ga on, »ali ipak ne zna se, zašto na nas vreba 
zao duh i postavlja nam zamke, kao kad bi tko 
lovio* zeca u stupicu ili pticu na lijepak; i tko 
zna čas i dan, kad će te premamiti, a da za to 
ni ne ćeš znati, ako ne budeš jak. Zato sjećaj 
se uvijek svojih pređa, koji su u Irskoj najple- 
menitije krvi i na najvišem kraju, na Dunamaisu, 
mislim pećinu Dunaimais i ništa manje. Ondje 
je u slavi živio kralj Rory O’More, i Lordovi of 
the Pale nijesu se usudili dirnuti ga. Ondje je 
stajao kao orao na svojoj klisuri, i Englezi, koji 
su se bojalli za svoje živote, nijesu mu se usu- 
dili približiti. Zatvorio je svoj grad jak kao kli- 
sura, na kojoj je stajao.« 

Tako je govorio Phelim O’Flanagan i ugađao 
ušima Roryevim, Marijinim i ništa manje udo- 
vičinim. Phelim je bio velik značaj. Nosio je vla- 
sulju, koju su mu napravili nekada pred godinu 
dana. IBila je takva, te bi opravdano mislio, da 
je preko noći sprema u zdjelu za kajganu. Imao 
je naočare, koji su mu nos tako stisnuli, da nije 
mogao Smrknuti ni malko burmuta. Uvijek su mu 
se spuštali skoro na kraj nosa, tako da je lako 
gledao preko njih, kad je htio, a to je bilo po- 
trebno tada, kad je gledao u daljinu. Kad je me- 
đutim morao dignuti glavu, da pogleda kroza 
njih, tada mu se vlasulja doticala ovratnika ka- 
puta te mu spuznula niže na čelo. U prvom slu- 


čaju bile su mu oči okrugle kao u sove, a u dru- 
gom izgledale su ponosne ili najmanje veoma 
važne. Kaput mu je bio iz sivog sukna, a prsluk 
i hlače iz kozje kože. Cijelo je odijelo sjalo kao i 
njegova vlasulja, koja je nadmašivala bljesak 
njegovih cipela. Te su naime sjale samo u ne- 
djeljama, kad je župnik posjetio školu, a i tad 
ih je kefao masnom kefom, tako da je sjaj bio 
mutan, pa je zato bio više u skladu s onim, koji 
je imala njegova masna vlasulja. 

A čarape! Te su tek bile nešto posebno! Bile 
su od vune i dosizale mu samo do gležanj a. Bile 
su bez stopala. Zgužvao ih u cipele i prevara se 
sprijeda, gdje ih je imao pred očima, odlično 
posrećila. Na petama je bio ranjiv kao Ahil. Pra- 
vo zapravo bilo mu je gore nego tom slavnom 
junaku, koji je bio ranjiv samo na jednoj peti. 
Jadni je Phelim bio ranjiv na objema. 

! U ponedjeljak, utorak i srijedu imao je Phe- 
lim košulju. Vidio si, da ju je imao. Prema dru- 
gomu kraju sedmice mogao si odatle, što je nje- 
gov kaput bio tijesno zakopčan, i odatle, što je 
oko vrata imao zavezan točkama ukrašeni džep- 
ni rubac, zaključiti, da je košulja kod p ralje, i 
to zato, da bi u nedjelju za službu Božju bila 
čista. I doista je kod svete mise Phelimova ko- 
šulja bila najsvježija od svih . . . Phelim je znao, 
zašto mora biti tako. Kod službe Božje je naime 
pomogao svećeniku. A na takvom se mjestu za- 
cijelo mora pokazati sa čistom košuljom. Kod 

tog njegova posla pomagalo mu nekoliko dje- 
čaka, njegovih najmarljivijih učenika, koji su za 
to bili njegovi miljenici te uživali više slobode, 
a pred župljanima čast i poštovanje. Zato su 
s druge strane morali znati više latinštine od nji- 
hovih saučenika. Budući da su morali biti naj- 
čednije i najdostojnije odjeveni, bili su to dašto 
sinovi imućnijih seljaka, koji su sebi lako mo- 
gli priuštiti tu raskoš, da svojim dječacima za 
tako uglednu službu nabave čarape i cipele. Vi- 
djelo se, da dječacima godi, što mogu klečati 
pred oltarom i neprestano hodati za svećeni- 
kom amo-tamo. To važno mjesto uzdizalo ih ta- 
kođer pred drugovima. Svima zajedno je to 
veoma godilo i svi su bili u svemu složni, samo 
u jednoj stvari ne, a to je bila zvonjava zvonci- 
ma. Radi toga je među njima došlo do borbe. 
Kad kažem borba, ne mislim time kazati, da su 
jedan drugoga gurali pred missnikom ili iza 
njega, nego su se borili svakom kretnjom i mi- 
šlju, tko će zvoniti, jer je to za njih najveća 
čast. I malo je zvono moralo mnogo trpjeti, jer 
se dječak, koji ga je imao, posvetio svojem po- 
slu sa svom pobožnosti i svim marom, pa kad je 
zvonio, prignuo bi se sve do tla i tako ga tre- 
sao, da se malne raspuklo. 

Što se tiče Phelima, njegova je časna služba 
bila, da je misnika pred 1 oltarom svlačio i obla- 
čio, jer malena skromna crkvica nije imala sa- 
kristije, pa su zato misnika oblačili naočigled 
vjernika. Osim toga pomagao je svećeniku, kad 
je škropio svoje ovčice blagoslovenom vodom. 
Držao je naime posudu s blagoslovenom vodom, 
u koju bi župnik od časa do časa umočio' velik 

kropionik, da poškropi pobožno mnoštvo na 
desno i lijevo. Posuda za blagoslovenu vodu nije 
bila ništa drugo nego običan kabao. Ne spomi- 
njem toga s nepoštovanjem, neka mi Bog opro- 
sti, jer blagoslovena voda je u kablu upravo 
tako blagoslovena voda kao i u zlatnoj žari. 
Ali ja ne mogu ništa zato, što mi se pričinilo 
tako čudno, kad sam gledao Phelima, kako je 
nosio onaj ogroman kabao tako ponosno i tako 
važno te slijedio na korak gospodina, koji je 
hodao kroz mnoštvo, i kako se prečasni okre- 
tao, umakao kropionik u vodu i škropio na de- 
sno i na lijevo svoje ovce, koje su bile to sreć- 
nije, što su bile mokrije. 

Phelim je baš tako kao i mnogo učitelja u po- 
krajini došao do svog dostojanstvenog mjesta u 
crkvi zato, što je znao izmrmljati nekoliko la- 
tinskih riječi. To je bio jedini jezik, koji nije 
razumio. Phelimove latinštine ne bi se vrag sti- 
dio, ali bi ga presenetila. Bila je nekakav bar- 
barski dijalekat. Budući da je znao nekoliko re- 
čenica, umišljao je sebi, da se s njim nitko ne 
može takmičiti. »Špiritu tuo« izgovarao je »spr- 
ču čuo«, itd. Tako nije bilo samo u crkvi, gdje 
se rado isprsavao sa svojom latinštinom, i ne- 
samo u školi, gdje je za dva penca (dinara) na 
sedmicu uvodio svoje učenike u tajne klasike, 
nego i u društvenom saobraćaju je rado vidio, 
da mu se dive. I kao što ribokradice bacaju mr- 
vice u vodu, tako se i Phelim razmetao naokolo 
komadićima svoje latinštine, da uhvati svoje 
obožavatelje. Kad bi nešto tumačio, kucnuo bi 
prstom po burmutici i izvadio iz nje uzvišenom 
kretnjom palcem i kažiprstom porstomet bur- 
muta. A kad bi nadvladao protivnika u rječka- 
nju, što bi tek rijetko bilo, jer malo ih se usu- 
dilo pograbiti se s njim u koštac, ali kad bi se 
ipak tko pograbio, uvijek bi ga oborio velikim 
riječima, i mjesto da rekne što onom, koji bi 
mu prigovarao, obratio bi se k društvu i rekao: 
»Sad ću vam dokazati.« I nakon što bi ih buji- 
com teških riječi, kojih ni jesu razumjeli ni oni 
ni on sam, držao neko vrijeme u napetosti, sa- 
učesno bi ih pogledao od prvoga do posljed- 
njega i rekao: »Razumijete li, što sam htio reći?« 

* 

Nastupala je večer, kad je Phelim polagano 
stupao stramputicom, koja je vodila prema kući 
O’Morove udovice, koja je plela. 

»Neka vas štiti Bog, gospođo O’More,« po- 
zdravi Phelim. 

»Dobrostivi Bog neka vas čuva!« odvrati mu 
udovica. 

»Vi ste uzorna žena, gospođo O’More, pri po- 
slu ste prvi i posljednji. Još ste sad kod igle, 
kad je već zanoćilo.« 

»O, to ne zovem poslom,« udovica će »To je 
samo zato, da nešto radim, da se ne zalij enim.« 

»I vaše oči, neka vam ih Bog sačuva!« 

»Amen,« udovica će. 

»A gdje je djevojčica, da vam pomogne?« 

»Otišla je na livadu, da nabere kopriva za ko- 
koši. Vratit će se doskora. Ali zar ne ćete sje- 
sti, gospodine O’Flanagane?« 

»Rado bih još rastao, gospođo O’More. Hvala 
svejedno. A gdje je Rory?« 

»Učenjak je pošao strijeljati, a Rory je otišao 
s njim. On ljubi sport, kako znate, gospodine 
O’Flanagane.« 

»Bilo bi loše, kad toga ne bih znao Ta sjedio 
je pet godina kod mene i teško je bilo krotiti 
ga, jer je uvijek ljubio sport.« 

»Ali on nije loš, dragi iPhelime,« majka će. 

»Ne, ne, gospođo 1 O’More, nipošto! On je kao 
srce i šala. Nije loš. Zašto da ne strijelja s mla- 
dim gospodinom? Pas i puška mame muškarca 
još od vremena Virgila, koji lijepo kaže: »Ar- 
ma, virumque, cano,« što znači oružje, muškarci, 
psi. Te tri riječi spadaju zajedno od početka 
svijeta.« 

»Pomislite, dakle Virgo je išao strijeljati!« 

»Ne tako, draga gospođo O’More! Čovjek 
nije se zvao Virgo, nego Virgil. Virgo, gospođo, 
znači djevica.« 

»Neka mi Bog oprosti!« kliknula je udovica. 
»Dakle je to naša Blagoslovena Djevica za koju 
sam kazala, da je pošla strijeljati?« i prekr- 
stila se. 

»Ne, gospođo O’More, nikako ne! Virgo znači 
djevica, koja nije blagoslovena, kad riječ nije 
u savezu s nečim drugim. Virgil je ime čovjeka, 
koji je bio velik rimski pjesnik.« 

»O, dragi moji,« čudila se priprosta žena, »i 
Rimljanin je bio!« 

»Ne tako, kako mislite vi, draga gospođo 
O’More, on nije bio dobar katolik. Šteta dakako, 
da je izgubljen, što je bio poganin, ali on nije 
tome kriv, što nije znao drukčije, jer u ono su 
vrijeme bili ljudi izgubljeni u tami i nijesu znali 
pno, što znamo mi. Kad kažem, da je bio Rimlja- 
nin, mislim time, da je pripadao onomu slavnom 
narodu, Romani populi, kako im kažemo. Vir- 
^il je bio rođen u Mantui, slavnom rimskom pri- 
staništu, razumijete li me, gospođo O’More?« 

Šlika desno: SVEČANO UREĐEN STO ZA SILVESTARSKO VEĆE 
FILMSKE. GLUMICE JEANETTE MAC DONALD - Foto M. G. M. 


Klupko gospođe O’More palo je na tla. Phe- 
lim, koji nije htio-, da se i sama jedna njegova 
riječ izgubi, čekao je, dok ga udovica nije po- 
kupila i ponovo postala pozorna. 

»Mantua, kažem, gospođo O’More, slavno 
pristanište Romani populi, pristanište — port 
Mantua, koja još i danas ima čast, da je nje- 
gov rodni kraj, razumijete, gospođo O’More,« 
nastavio je Phelim. 

»Da, da, gospodine O’Flanagane! Slušam vas, 
gospodine. Oh, kako ste učeni! Tako, tako, to je 
čudovito! Još nikad ni jesam čula o nekome, da 
bi bio rođen u portmantia (torbi).« 

»Oh-ho-ho-ho! Gospođo- O’More! Ne gospo- 
đo,« smijao se Phelim. »Ni jesam rekao, da je bio 
rođen u portmantia. Rekao sam u pristaništu 
port Mantua, koje je bilo teritorijalni posjed, 
kako su bili Romani populi.« 

»Oh, Bože, koliko vi znate, gospodine O’Fla- 
nagane, nije čudo, da mi se smijete! Mislila sam, 
da govorite o torbi, i čudila sam se, kako može 
dijete na takav način doći na svijet.« 

»Posve naravno, gospođo O’More, posve na- 
ravno!« rekao je Phelim. 

»Ali možete li mi reći...?« 

»Što?« brzo upita Phelim. 

»Možete li mi reći, je li to onaj kraj, odakle 
dolaze torbe?« 

»Moguće jest, gospodo O’More, da to ime 
izvodimo iz imena onoga kraja, ali to su maleni 
odlomci iz povijesti pa nije ni vrijedno, da o 
tom govormio. U takvim smo stvarima prepu- 
šteni svojem vlastitom rasuđivanju.« 

»Oh, Bože, oh, Bože! Zar je onaj gospodin, 

0 kojemu govorite, išao strijeljati, onaj gospo- 
din Virgus?« 

» Viirgil, gospođo O’More, Vir-gil,« naglasio 
je Phelim dostojanstveno. 

»Neka mi oprosti on, a i vi mi, gospodine, 
oprostite,« opravdavala se i sklonula glavu. 

»Ništa, ništa, gospođo O’More. Ne, nije išao 
strijeljati, i to iz raznih uzroka. U ona su vre- 
mena bile puške rijetkost, a puščani prah tada 
još nije bio u modi.« 

Phelim joj je htio i dalje tumačiti, ali u tom 
su se trenutku vratili Rory i učenjak, kako su 
ga zvali. Udovica je iskoristila tu priliku, ušla 
u kuću te prepustila Phelima, njegovo razlaganje 

1 sve zajedno sportistima. 

(Nastavit će se ) 


DORUČAK 


Naslikao D. Valesquez (1599.— 1660.) 




Sve sa udobnost Vašeg doma! 

Tomu načelu posvećen je čitavi III. kat naše najveće robne kuće u državi 



Bo 32 Otomani, od tvr- 
dog bukovog drveta, po- 
čam od Din 480. — 



Bo 33 Otoman-kauči, mo- 
dernih oblika, presvuče- 
ni modernim tkaninama 
počam od Din 840. — 



Bo 34 Otoman-kauči, sa 
policom i okruglim ja- 
stukom za ukras, presvu- 
čeni tkaninama najmo- 
dernijih boja i uzoraka, 
počam od Din 1050. — 



Bo 35 Moderan kauč, sa 
ormarićem i okruglim 
ukrasnim jastukom, prvo- 
razredna izradba, u ra- 
znim oblicima, počam 
od Din 1950.— 




Bo 36 Otoman pokriva- 
či, u raznim modernim 
bojama i uzorcima, ko- 
mad počam od Din 240. — 



Bo 37 Otoman pokrivači 
od pliša, u raznim boja- 
ma i uzorcima, komad 
počam od Din 480. — 



Bo 39 Garniture za spa- 
vaće sobe, sag sa dva 
prestirača, počam od 
Din 260.— 



Bo 40 Sagovi za štrapac, 
moderne boje i uzorci, 
u svim veličinama, po- 
čam od Din 180. — 



Bo 41 Sagovi, od buklea, 
velura i pliša, u veličini 
200 X 300 cm, počam 
od Din 650. — 

u veličini 250 X 350 cm, 
počam od Din 1000. — 



Bo 42 Zastori gotovi, u 
velikom izboru i po naj- 
nižim cijenama. 

Bo 43 Tkanine, za zavje- 
se i pokućstvo, u svim 
bojama, u velikom iz- 
boru. 


Tisuće kupaca na- 
ručuje robu poštom 
pomoću naših b o- 
g a t i h kataloga. 

Zašto ne bi i Vi 

naručivali poštom? Hobna Kuća 


Samo jedan pogled 
u naše izloge, te 
ćete odmah znati, 
da je u Vašem inte- 
resu da kupujete kod 
naše robne kuće. 



Ilica 4 i e 




SIBARI I ZVJEZDARI 


Običaji oko Nove Godine 


Napisao Stjepan Dokušec 


jaja, a u prijašnje doba lan, me- 
so, kolače i dr. 

Predvečer na »trikral jski post« 
(dan prije Sv. Triju Kraljeva) 
vrši svećenik BLAGOSLOV VO- 
DE u crkvi. Narod tu vodu nosi 
kućama. Gospodar njome »škro- 
p)i« svoje blago, stanje, žitak i 
napokon kuću i domaće 

Na Bogojavljenje — Sv. Tri 
Kralja — običaje gdjegdje na- 
rod nositi cvijeće u crkvu. To 
cvijeće blagosilja svećenik, pa 
mu narod pridaje naročitu moć. 
Njime (osim tamnjana i boro- 
vice) kade lijes, prije nego što 
će mrtvaca staviti u nj. Kade 
njim i zliipku malog djeteta, da 
mu tko ne naškodi. Tp cvijeće 
(stavljeno u male vrećice — ja- 
stučiće) nose poput škapulara 
obješeno oko vrata. Nose ga 
osobito mlade žene, da ne bi 
»naginule« i da im »coprije« ne 
naškode, a nosili su ga (za svjet- 
skoga rata) i momci u vojsku. 
Vjerovanje u naročitu moć ta- 
kvih i sličnih amuleta, koje na- 
rod zove najobičnije »jagnuš«, 
»jagnec« i si., nije nepoznato. 
Moć »jagnuša« potkrepljuje i 
samo njegovo ime. Drži se na- 
ime, da ime »jagnuš« dolazi od 
»Agnus Dei«. 

Po tim običajima vidimo, od 
kolikog je značaja praznovjerje 
u našem narodu, kako je dubo- 
ko ono usađeno. Ni vjekovi utje- 
caja Crkve i prosvjete ni jesu ga 
do danas uspjeli posvema isko- 
rijeniti. 


Hrvatski božični -obi- 
čaji vrlo su lijepi i puni 
posebnoga čara. O njima 
smo donijeli opis sa sli- 
kama u božičnom broju 
»Obitelji«. No božični se 
običaji nastavljaju nizom 
običaja i u dane oko 
Nove godine sve do Bo- 
gojavljenja, pa evo i o 
njima nešto. 

Između Božića i Nove Go- 
dine obilaze selom takozvani 
ŠIBARI. Danas su to čestitari sa 
tamburama, koje je u staro vri- 
jeme pratio »šibar« (momak, 
koji je nosio snop šiba). Skupi- 
na tih čestitara zove se i danas 
»šibari«, premda je pravi »šibar« 
samo onaj, koji bi ušao u kuću, 
udarao za šatu, pa katkada i 
uistinu, koga bi dosegao, a tam- 
buraši su svirali. Imade krajeva, 
gdje nalazimo u toj povorci i 
plesače, a napokon i mladiće, 
koji bi sabirali i nosili darove. 

»Šibari« obilaze selo, idu če- 
stitajući od kuće do kuće i za 
to dobivaju svagdje kakav dar. 
To je danas obično novac, gdje- 
kada i vino, a u starije su doba 
bili i drugi darovi. Ako obilaze 
posljednja dva dana prije Nove 
Godine, zovu ih čestitarima No- 
voga leta. Za šibare se ponegdje 
kaže, da »nazvešćaju Svete tri 
Krale«. 

Između Božića i Bogo javi je- 
nja vrši se BLAGOSLOV KU- 
ĆA. Svećenik obilazi selom uz 
pratnju zvonara i ministranata. 
U staro vrijeme pratio ga je i 
učitelj. Svećenika danas daruju 
novcem, a u staro je vrijeme do- 
bivao po dva povesma lana ili 
u bogatijih »ribicu« svinjskoga 
mesa. Učitelj je bio također da- 
rivan, ali u manjoj mjeri. 

U isto je vrijeme poznat i još 
danas održan u nekim krajevima 
običaj »triju kralja« ili »ZVJE- 
ZDARA«. »S tremi krali« idu 
trojica dječaka, 12 do 14 godina 
stari, koji nose sa sobom »ja- 
slice«, »zvezdu« ili »betlehem«. 
Zvijezda je načinjena tako, da se 
izvana na okvir sita zalijepi ku- 
pljena slika betlehemske štalice 
— jaslica. To je ista onakva sli- 
ka, kakvu seljaci običavaju pri- 
bijati na stijenu sa strane bo- 
žičnog drvca. Ta zvijezda ima na 
donjoj strani držak, a na gor- 


ZVJEZDARI OBILAZE SELOM 
Foto Stj. Dokršec 

njoj tri »reška«, koji simboli- 
ziraju sv. tri kralja. Ona je, da 
bude ljepša, iskićena šarenim 
papirima. Zvijezdu nosi jedan od 
trojice dječaka, a drugi gdje- 
gdje »cinkušec« (malo zvonce), 
kojim na ulazu u kuću pozvoni. 

Kada zvjezdari uđu u kuću, 
pozdravljaju sa »Hvaljen Isus«, 
a zatim pjevaju poznatu pjesmu: 

»O sveta tri kralja, 

O blažen vaš dan, 

Kad svijetu kralj mladi 
Bil s neba poslan . . .« 

Za pjesmu bivaju nadareni. 
Danas dobivaju novac, gdjegdje 


SUSRET S DJETINJSTVOM 


Spjevao Pere Dulčić 


Srebrni pokrov 
Smaragdni sag 
Leluja more 
I mjesec blag. 


Ruse se snovi. 
Propinje bol. 
IJ trku sati 
Jure niz dol. 


I nosi prah 
A vjetar huji 
1 unosi miso, 
U stavi ja dah. 


A srce gori, 
Bukti ko plam 
Kako je teško 
Ostati sam 


Nad bolom nadvit 
Skrušen ko mag. 
'J duši spomen 
Ko mrtvac drag. 





SVIETSKI DOGAĐAJI 


1. prosinca: Savez H. Priv. Namješte- 
nika traži minimalne mjes. plaće za 
održavanje života kod neoženjenih Din 
1.290.94, a kod oženjenih s 3 člana obi- 
telji Din 2.378.24. 

2. Francusko-engleski razgovori o koloni- 
jalnim zahtjevima Njemačke. 

3. Lord admiraliteta Duff-Cooper naziva 
njemačke kol. težnje »zakonitim nje- 
mačkih zahtjevima«. 

4. U franc. senatu izglasano povišenje či- 
novn. plaća bez ijednoga glasa protiv. 

5. Jubilej dra Nikole Andrića. — Dr. Sto- 
jadinović u Rimu. 

6. Svečani doček kardinala Pellegrinetti- 
ja u Zagrebu. — U komunističkom di- 
jelu Španjolske zabranjen Božić. 

7. Umro nadbiskup Dr. Antun Bauer i 
prof. Josip Pasarić. 

8. Završeni razgovori između Mussolinija 
i Stojadinovića. 

10. Sažalnica Sv. Oca Pape radi smrti nad- 
biskupa Dra Bauera. 

11. Italija istupa iz Društva Naroda. 

12. Francuski ministar vanjskih poslova 
Delbos u Beogradu. 


S PRIKAZIVANJA GLUME OD DRA DEŽEL1ĆA SINA UZ GLAZBU DRA 

Š1ROLE 

Cijela skupina pređstavljačica na proslavi sv. Vinka u Zagrebu 19. prosinca 
1937. Foti£*Tonka 


NOVA DEŽEL1ĆEVA GLUMA 


Književnik dr Veliimir Deželić sin, čiji najno- 
viji roman počinjemo donositi u ovom broju 
»Obitelji«, stekao je veliike uspjehe i na polju 
glume. Piše duhovna skazanja (»Majka Božja 
od Kamenitih vrata«, »Na Trskom Vrhu«, »Mu- 
ka Kristova«), prerađuje stara hrvatska skaza- 
nja (»Žrtva Abrahamova«) i piše libreta za Ši- 
roline opere (»Citara i bubanj«, »Ora-bancijaš«): 

Sad pred Božić izvedena je u Malom Kazali- 
štu na proslavi 200. godišnjice kanonizacije sv. 
Vinka njegova najnovija gluma »HORVACKA 
OD KRISTUŠEVOGA NAROĐENJA PRIKAZA«, 
koja je, kako autor veli, prepopevana po » Vi- 
ti j i« Patra Gregura, kapucina (1732. — 1812.), a 
popraćena glazbom od Božiđara Širole Odmah 
moramo reći, da je to dosada najljepša božična 
gluma, što je mi Hrvati uopće imamo. To je 
umjetnina prve vrste. Vrlo je duhovit sadržaj 
te glume. Svaki mjesec želi, da on bude počaš- 
ćen Isusovim rođenjem. I redaju se mjeseci je- 
dan za drugim, karakteristično personificirani u 
likovima, koji odgovaraju onom, što svaki mje- 
sec u godini znači i nosi. Divno su upletene i li- 
jepe igre. Svi se mjeseci redaju — i mali i ve- 
liki i ponosni i bojevni i plodni i bogati — , ali 
mali Isus se priklanja najbjednijem starcu Pro- 
sincu. Sjajna je dramatska dinamika cijelog tog 
djela i divna je slikovitost sviju prizora. Širolina 
glazba krasno prati pojedine momente i pojačava 
njihov umjetnički efekat. 

Na istoj toj proslavi izvedena je i prigodna 
gluma »Sv. Vinko među nama« (napisala jedna 
č. sestra?), a nastupio je i pjevački i mandolisti- 
oki zbor učenica grad. škole čč. sestara Skladba- 
ma od s. L. Koziinović s vrlo velikim uspjehom. 

Dr J. A. 

Slika dolje : 

PJEVAČKI ZBOR I ZBOR MANDOLINISTA GRAĐANSKE ŠKOLE Č SS 
MILOSRDNICA U ZAGREBU NA PROSLAVI JUBILEJA SV. VINKA 
19. prosinca 1937. Foto Ivo Kirin 


ISUSOVO ROĐENJE, ŽIVA SLIKA SA PRIREDBE DJEVOJAČKOG 
DRUŠTVA I KRIŽARICA U SESVETAMA KOD ZAGREBA 
Foto I. Kirin 


13. Veličanstven pokop nadbiskupa Baue- 
ra. — Japanci osvojili Nanking. 

14. Amerika i Engleska upućuju oštre note 
Japanu, što im bombardira brodove. 

16. I Poljska traži kolonije. 

19. Umro njemački maršal Ludendorf. 

20. Velike poplave Save. — Adventisti na 
Filipinima traže od parlamenta, da ne 
bude vjeronauk u školama, pa je to 
samo dokaz, kako se pod plaštem ad- 
ventizma krije bezvjerje. 

22. Umro Frank Kellogg, koji je sastavio 
Briand-Kellogov pakt g. 1927. 

23. U Poljskoj zabranjene demonstracije 
protiv hitlerizovanoga Danziga. 

24. Teruel u Španjolskoj junački se brani 
od komunista. 

27. Pala Tatarescuova vlada u Rumunjskoj. 

28. Oktavijan Goga sastavio novu rumunj- 
sku vladu. — Umro francuski sklada- 
telj Maurice Ravel. — Belgijski kralj u 
Bavarskoj. 

29. Stupio na snagu novi irski ustav, po ko- 
jem se Slobodna Irska Država odsad 
zove Eire (Irska). 

PRVI PUT PRED MIKROFONOM 


PJESNICI 
U RADIJU 

Pjesma je jedan od onih darova 
Božjih, koji nam uljepšavaju život. 
.Zapravo najmilije časove u životu. 
Tko ne voli pjesmu, taj ne zna za 
pravu ljepotu, l omu je duša prazna. 

Kad hoćemo da se otresemo suhe 
svagdašnjice, uzimamo u ruke knjigu 
pjesama i dajemo, da nas pjesnici svo- 
jim stihovima osvježe, izdignu, za- 
nesu. Čitamo pjesme i osjećamo, ko- 
liko hi nam milije bilo, da ih mo- 
žemo čuti. Tek onda bi njihovo dje- 
lovanje na našu dušu bilo potpuno. 

Eto to nam omogućuje radio. Od 
vremena do vremena daju nam se u 
radiju pjesme pjesnika, deklamirane 
od najboljih recitatora. Zagrebački 
radio omogućuje nam, da čujemo naj- 
bolje pojesme sviju hrvatskih pjesni- 
ka u najsavršenijoj recitaciji. 

Od sviju dosadašnjih recitatora, 
koje smo čuli u zagrebačkom radiju, 
najjače su nas se dojmili Jeronim 
Korner i Pere Dulčić. Obojica su pje- 
snici, pa je u njih pjesnički stvara- 
lački elemenat združen s velikim de- 
klaniatorskim darom. Zato njihovo 
deklamiran je djeluje tako sugestivno 
snažno. 

Jeronim Korner se kao deki ama tor 
radi svog novog zvanja u radiju više 
ne javlja. Ali zato češće čujemo Dul- 
čića, koji je u ovo nešto preko go- 
dinu dana izveo vrlo bogat program 
svojih recitacijskih večeri. Prvo nje- 
govo veće na radiju bilo je posveće- 
no pjesmama katoličkog pjesnika Isi- 
dora Poljaka. Zatim je jedno veće 
posvetio deklamiranju pjesama Alek- 
sandra Kokica, drugo pjesmama Đu- 
re Sudete (uz predavanje Ive Len- 
dića), treće pjesmama Vinka Niko- 
lića itd. Dvije večeri je deklamirao 
pjesme iz hrvatske čakavske poezije, 
a jedno mu je veće bilo veče proljetne 
lirike. O lanjskom je Božiću dekla- 
mirao pjesme iz naše božićne poezije, 
a isto tako smo sad na Badnjak uve- 
če čuli njegovo deklamiran je božičnih 
pjesama od Kornera, Lendića, Balote, 
Šopa i Dulčića, a na prvome mjestu 
pjesmu od Stjepana Hrastovca iz bo- 
žićnjeg broja »Obitelji«. 

Deklamacija Pere Dulčića je zvu- 
kovno, dinamički i osjećajno snažna, 
proćućena, jedra, te se snažno đoji- 
ma slušatelja. Iz nje nam progovara 
pjesnik, koji deklamirajući duboko 
proživi j uje svaku deklamiranu pje- 
smu, a nama je formira, kao da je 
sam stvara. I zato nam je svako ta- 
kvo đeklamatorsko veče u radiju sna- 
žan doživljaj, koji potresa slušaoče- 
vom dušom i još za dugo ostavlja u 
njoj odjek tog pjesničkog doživljaja. 

Dr. J. A. 


Novo I Štefa Jurkić 

PLAŠT MALOGA KRIŽARA 

PERE DULČIĆ 


Mnogi su od nas imali prili- 
ke, barem kao dijete, deklami- 
rati ili recitirati pjesmu na kojoj 
priredbi. Sjećate li se onih drh- 
taja, koji su vam pred sam na- 
stup prostrujili čitavim vašim bi- 
ćem? Koliko li neizvjesnosti i 
strepnje pred svojim vlastitim 
snagama i sposobnostima?! Ta 
kako i ne bi ! Stotine očiju u tom 
času okrenute su samo k tebi, 
promatraju svaki izražaj tvoga 
lica, svaki drhtaj mišića; stotine 
ušiju slušaju riječi pjesnika, koje 
mogu kao bura da zašume, kao 
zvonovi da zazveče, ili da se kao 
blaga tišina razliju po srcima slu- 
šalaca. Tada ćeš od stotine ruku 
biti pozdravljen iskreno i toplo. 
Svaki je uspjeh na pozornici dvo- 
struk doživljaj: doživljaj pjesme 
kao umjetničke vrijednosti uop- 
će i onaj poseban doživljaj ne- 
posrednog duševnog dodira iz- 
među recitatora i slušalaca, tj. 
doživljaj onoga štimunga, koji 
je svojom interpretacijom poje- 
dine pjesme stvorio sam recita- 
tor. 

Pjesmu bi trebalo uvijek reci- 
tirati. Ne samo pred publikom, 
nego i onda, kad smo sami. Tek 
ispravno recitirana pjesma po- 
buđuje u nama onakav osjećaj, 
kakav je bio u duši pjesnikovoj 
u času nadahnuća. A samoća 
nam obično omogućuje još jači 


Napisao Pere Dulčić 
intenzitet doživljaja i iskreniju 
predanost pjesniku. 

Radio nam danas pruža mo- 
gućnost, da osjetimo i takvo du- 
ševno stanje jednoga samotnika, 
koji u sobi čita pjesme. Da je i 
Preradović živio u doba radija, 
sigurno ne bi ovako rezignirao 
u svojim stihovima: 

Ushitom trepti mi duh, i raskriljuje krila 
i smjelim hvata se okom neba visoko, 
hoće da ti na slavu danas visoko poleti. 
A gdje mi je glas dorastao tvome na 

svijetu, 

gdje bi mi gusle prema tebi jake, da mi 

ne puknu, 

kad mi duša, usplamtiv munjom tvojega 

žara, 

stane grmjeti po njih . . . 

Danas nam je glas ipak »dora- 
stao« da možemo grmjeti s pola 
na pol. Pitanje je samo kilovata, 
jakosti radio stanice! 

Eto je i mene primila tiha i 
razna soba, da nekoliko časa- 
a proživim sa pjesnicima i da 
doživim njihove ushite i posrta- 
je, njihove radosti i boli. Praz- 
nina i tišina . . . tek tamo u kutu 
bjelasa se nad malim stolom me- 
talna kutija — mikrofon. Ipak 
nijesam sam . . . Osjećam prisut- 
nost publike . . . Vidim mnogo, 
mnogo slušalaca, koji su odjed- 
nom nahrupili u praznu sobu i 
svu je ispunili tako da gotovo 
osjećam njihov dodir. Soba se 
proširuje, postaje sve veća, svi- 
jet se u njoj množi pa se u nizo- 
vima širi diljem domovine . . . 
Opet onaj isti srh neizvjesnosti 
i strepnje prostruji cijelim mojim 
bićem. Ipak nijesam sam sa svo- 
jim pjesnicima i pjesmama . . . 
'Gle, već se pojavio signal; spea- 
ker najavi novu točku programa, 
i ja počinjem. 

Nestalo je mog priviđenja: ja 
sam uistinu sam u jednoj tihoj 
sobi kraj mikrofona i čitam . . . 
Ne, to već nijesam ja, to pjesnik 
dira u žice moje duše pa pršti 
radost, i jeca bol i neki opojni 
fluid eterom pronosi riječi . . . 


Slika na omotu: 

V očekivanju JSove Godine 

Foto M. <7. M. 

| Kalendar za našu kuhinju 

Siječanj 

Nedjelja 

2 

Objed: Juha od piva. Svinjetina 
s češnjakom i pirjanim kupusom. Po- 
kladnice. Jabuke 

Večera: Meso i kupus od objeda. 
Pokladnice i čaj. 

Ponedj. 

3 

Objed: Juha od krumpira i vrh- 
nja. (St. Andrić: Jela od krumpira 
str. 4). Govedski gulaš. 

Večera: Mozak s jajima i sala- 
tom od kiseloga kupusa. 

i 

Objed: Juha od makarona. (Cez- 
ner-Andrić: Domaćica u kuhinji, str. 
7). Kobasice s kašom od krumpira. 
Večera: Hladetina. 

Srijeda 

5 

Objed: J uha od mrkve. Savija- 
ča od bundeva. 

Večera: Palačinke sa šunkom. 

Čaj. 

Četvrtak 

6 

Objed: Ragu-jela od teletine. Te- 
leći kotleti na paprici sa salatom. Pi- 
ta s orasima. 

Večera: Piletina ocaklena uma- 
kom. (»Domaćica u kuhinji« str. 29). 

H 

Objed: Prežgana juha. Brodeto ili j 
pečena riba s rižom. Drobi jenac. 
Večera: Naduvak od krumpira. 

Subota 

8 

Objed: Juha od celera. Makaro- 
ni sa šunkom. Kuhane suhe šljive. 
Večera: Žličnjaci od krumpira. 

Nedjelja 

9 

Objed: Govedska juha s nareza- 
nim palačinkama. Govedina u uma- 
ku s kašom od krumpira. Listići. 
Večera: Kobasice s hrenom. 

Ponedj. 

IO 

Objed: Juha pd svinjskog mesa 
s krumpirom i gljivama. (»Jela od 
krumpira« str. 4). Nadišci. 

Večera: Odresci od prženih je- 
tara s rižom. 

Utorak 

11 

Objed: Juha od rajčice. Varivo 
od kupusa sa svinjskim suhim re- 
brima. 

Večera: Kajgana sa slaninom. 

Srijeda 

12 

Objed: Juha od graha. Okruglji- 
ce od žemlje s umakom od pekmeza. 
Večera: Salata od graha i luka. 

Četvrtak 

13 

Objed: Zečji paprikaš s krumpi- 
rom. Pokladnice od krumpirova ti- 
jesta. 

Večera: Plućica. 

Petak 

14 

Objed: Mliječna juha. Špinat 

s jajima. Omlet od sira. 

Večera: Sir s vrhnjem. 

Subota 

15 

Objed: Paprikaš od krumpira. 
Savijača s jabukama. 

Večera: Sušene narezane krvavi- 
ce na octu s lukom. 


| ZA DOBRE D CD 3VE A C I Ć E 


SLIKE IZ NAŠEGA KUĆANSTVA 

U želji, da pobudimo što veće zanimanje za rad naših vrijednih do- 
maćica u kućanstvu te da podižemo ljubav prema takvome radu kao nada 
sve važnom dijelu obiteljskog života, nakanili smo donositi razne slike iz 
kućanstva naših domaćica. Raspisujemo zato natječaj za takve slike (foto- 
grafije), pa pozivamo što veći broj naših čitateljica, da sudjeluje u tom na- 
tječaju. Neka nam pošalju fotografije, na pr. lijepo prostrtog stola, kojeg 
momenta iz rada u kuhinji, ukusno raspoređenog namještaja u kuhinji ili 
sobi, zatim kutića sa sobnim cvijećem, cvjetnjaka oko kuće, kutića sa dje- 
čjim igračkama — uopće bilo kakve fotografije, koje se tiču kuće i kućan- 
stva. Danas već nije teško naći priliku, da se ovo ili ono dade fotografirati , 
pa neka ovo bude i poticaj, da naše domaćice i za svoju uspomenu dadu 
fotografirati ovaj ili onaj momenat ili uspjeh iz svoga kućanstva. Takve ćemo 
fotografije rado donositi u »Obitelji«, a o Uskrsu ćemo najuspjelije i nagra- 
diti sa 10 vrijednih nagrada, koje će domaćice veoma obradovati. Fotogra- 
fije neka se što prije, a svakako do konca veljače, pošalju na uredništvo 
»Obitelji«. 


Dobar tek 

JUHA OD PIVA. Razmuti nekoliko 
žumanjaka i dodaj malo brašna i 
šoljicu vrhnja te malo šećera. Na to 
nalij pivo, koje si uzavrela, pa mije- 
šaj, dok opet ne uzavre. Posoli i po- 
nudi s prženom žemljom. 

ŽLIČNJACI OD KRUMPIRA. U 
zdjeli miješaj 4 dkg guščje masti, ku- 
hani zgnječeni krumpir i 2 žumanj- 
ka te dodaj brašna i nekoliko žlica 
mlijeka, posoli i dobro stuci tijesto. 
U vodu, koja vrije, stavljaj žlicom 
žličnjake od toga tijesta i kuhaj ih 
osam do deset minuta. Kad su ku- 
hani, ocijedi ih na zdjelu i pospi 
rnašću i prženim žemljinim mrvica- 
ma. 

TELEĆI KOTLETI S PAPRIKOM. 
Stuci teleće kotlete, posoli ih i umo- 
taj u brašno. Na masti preprži na- 
sjeckanog luka, pa kad porumeni, 
naspi crvene sitne paprike. U to stavi 
kotlete te ih podlijevajući pirjaj. 

SVINJETINA SA ČEŠNJAKOM. 
Nasoli komad svinjetine i natari ga 
češnjakom, a onda ga peci na masti 
dodavši mu nešto kima. Peci ga, dok 
ne požuti kao zlato. 

JAJA BEZ LJUSKE KUHANA U 
VODI. Ugrij malo vode, u koju si 
stavila soli. Kad voda zakipi, stuci u 
nju jaja tako, da ostanu čitava, pa 
ih kuhaj, dok bjelanjak pobijeli. Za- 
tim povadi jaja i polij ih mašću i 
paprikom (ili biberom) te ih odmah 
nosi na stol. 

SALATA OD KISELOG KUPUSA. 
Kiseli kupus pomiješaj s gustim ki- 
selim vrhnjem i pospi nasjeckanim 
lukom. 

OMLET OD SIRA. U loncu miješaj 
U /2 žlice brašna, 1 žlicu šećera, 2 žu- 
manjka, naribanog sira i snijeg od 
2 bjelanjka. Od tog tijesta peci omle- 
te. kako se obično peku. 

S. A. 

Kućni savjet I 

SIROVO ZELEN JE. Zelen je, koje 
će se jesti sirovo, treba bar sat na- 
močiti u čistoj vođi, koju nekoliko 
puta promijeni. Tim se očiste od 
škodljivih bacila. 


MRLJE OD TINTE NA SAGOVI- 
MA. Ako ti kapne tinta na sag, nalij 
na to mjesto malo mlijeka, pa stavi 
bugačice, koju nekoliko puta mije- 
njaj, čim se napije mlijeka i crnila. 
Mlijeka nalijevaj na mrlju dotle, do- 
klegod bude i najmanjeg traga mrlji. 
Ne smiješ žaliti potrošiti i dosta bu- 
gačice. Kad je mrlje konačno nestalo 
sa saga, namoči komadić flanela još 
u alkohol te natari dobro mjesto, 
gdje je bila mrlja. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PASA RIO 


Ilica 5 

ZAGREB Ilica 5 

Najveća 
katoli- 
čka 
tvrtka 
glazbala 
u državi 

KAKO ĆEMO UREDITI STAN 

Napisala Ivka Marušić 


Moderni se stan mnogo razli- 
kuje od stana prije kakvih tri- 
desetak godina. Nama se čini, 
da mi upravo ne bismo mogli 
stanovati medu samim tapeta- 
ma, vrpcama, perjem, suhim cvi- 
jećem i svakojakim nepotrebnim 
ukrasima i uspomenama, kojima 
su bili prenatrpani stanovi na- 
ših baka. Svih nepotrebnih sit- 
nica nestaje iz modernog stana, 
a sva je njegova ljepota i ele- 
gancija samo u jednostavnosti. 

I same sobe odgovaraju tom 
načelu jednostavnosti. Stijene su 
ravne i glatke sa velikim i širo- 
kim prozorima. Mi hoćemo, da 
imamo u stanu mnogo svijetla, 
da danje svijetlo slobodno ulazi 
kroz prozore, a električno svi- 
jetlo da se izlijeva obilato po 
svim predmetima sve do posljed- 
njeg kuta. Po bijelom stropu i 
svijetlim zidovima blista svijetlo 
i odrazuje se u staklu i kromu. 

U moderni stan pristaje samo 
najpotrebnije pokućstvo. Obli- 
ci pokućstva su geometrijski li- 
kovi, plohe glatke bez urezanih 
ukrasa. Sve bogatstvo' i elegan- 
cija dolazi od vrsti drva, iz ko- 
jega je građeno. 

Na našoj slici je pokućstvo 
spavaće sobe iz brestova drva. 
Na krevetu i naslonjaču je po- 
krivač u naravnoj boji, Prozor 


je zastrt tilom, a ša svake strane 
visi teža zavjesa od baršuna ke- 
stenjave boje. I najtamnija boja 
saga je kesten java i prelazi u 
sve svjetlije tonove, dok ne za- 
vrši istom naravnom bojom, u 
kojoj su pokrivači na krevetu i 
fotelju. 

Pokućstvo blagovaonice je iz 
sjajne orahovine. Sag ispod stola 
je također u naravnoj boji obru- 
bljen vrlo tamnom nijansom. 
Stolci su pokriti kožom ili baršu- 
nom u kojoj življoj boji. 

Na zidovima su najviše dvije 
do tri slike i ovalno ogledalo 
nad kaminom. To je sav ukras. 

Isto takva jednostavnost vlada 
i u radnoj sobi, gdje je najveći 
ukras nešto veći krajolik izra- 
đen uljenim bojama. Divan i na- 
slonjači su pokriti grubom tka- 
ninom ili surovom svilom. U 
istoj boji je i sag, koji pokriva 
čitavu sobu. Ovamo pristaje 
uzlovan sag ili perzijski sag ili 
smirna, koje mnoge domaćice 
same izrađuju. 

Mjesto raznih hazarskih i ne- 
ukusnih stvarčica, koje su izba- 
čene iz modernog stana, vidno 
mjesto zauzima raznovrsno cvi- 
jeće. Cvijeće daje svježinu i ži- 
vot svakom stanu, zato se sada 
velika važnost polaže uzgoju i 
njezi sobnoga bilja. 


KNJIŽEVNE NOVOSTI 


»ZLATNO KLASJE« zove se novi 
časopis, što ga izdaje Hrvatsko Knji- 
ževno Društvo sv. Jeronima kao puč- 
ki prosvjetni list za svoje članove. 
Uređuje ga sam društveni predsjed- 
nik dr. Ferdo Rožić. List izlazi u 
obliku naše »Obitelji«, ali opremom 
jednostavniji, a sadržajem poučan. 
Sam dr Rožić napisao je u 1. bro- 
ju članke »Sabor u Ženevi«, »Nova 
država Poljska«, »Najdivnija sposob- 
nost čovječja« i »Božja izložba«, sve 
lijepim pučkim načinom i sočnim je- 
zikom, a uz to pripovijest »Svijetlo 
Božične noći« i »Seljačku pjesmu, 
kada dozrijeva klasje«. Sveučilišni 
prof. dr Miho Barada napisao je čla- 
nak »Bašćanska ploča«, sveuč. prof. 
dr. Andrija Živković »Pravo i prav- 
da«, sveuč. prof. dr. Božidar Spišić 
»Moramo se brinuli za sakatu djecu«, 
sveuč. prof. dr. Stjepan Škreb »Mo- 
že li se proreći, kakvo će biti vrije- 
me«, a prof. dr. Vinko Mandekić 
»Bakterije u tlu«. Taj sadržajem tako 


obilni list izlazi 6 puta u godini, a 
pretplata mu je samo 10 dinara. Pre- 
poručamo ga najtoplije. 

KALENDARI. Za godinu 1938. iza- 
šao je cijeli niz vrlo dobrih kalen- 
dara. U prvom je to redu jeronimska 
»D a n i c a« sa najraznolikijim pouč- 
nim, zabavnim i slikovnim sadrža- 
jem (uredio dr. Josip Andrić). Iz re- 
dova suradnika »Danice« uzimaju 
uglavnom i drugi katolički kalendari 
suradnju. Cijena 10 Din. zajedno sa 
2 knjige. — »Kalendar Srca 
Isusov a«, vrlo rašireni nabožni ka- 
lendar, izašao je ove godine još raz- 
nolikiji, đotjeraniji i zanimljiviji ne- 
go prošlih godina. Cijena 10 Din. — 
»Kalendar sv. A n t e« postao je 
jedan od najboljih hrvatskih kalen- 
dara. (Uredio dr. fra Eduard Žilić). 
Cijena 10 Din. — »Kalendar Na- 
predak« izvrstan je kalendar, oso- 
bito za inteligenciju. Cijena 15 Din. 
— »S u b o t i č k a Danica«, kalen- 
dar bačkih Hrvata, ove je godine bo- 

UKUSNO NAMJEŠTENI SALON 

lji nego ikada dosada, te ga preporu- 
čamo svima najtoplije. (Urednik Ive 
Prćić). Cijena 10 Din sa dvije knjige. 
Izdala Matica Subotička. — Kalen- 
dar »R u n o 1 i s t« jez abavni, vrlo 
zanimljivi omladinski almanah. Ci- 
jena 8 Din. — Kalendar »S v o j i n a« 
priručnik kućevlasnika. mali je ka- 
lendar, stoji 6 Din. (Uredio Vlad. 
Kuh.) — »Liturgijski kale n- 
đ a r« mali je kalendarić za duhovni 
liturgijski život. Izdao dr. Stjepan 
Markulin. Cijena 3 Din. — »Kalen- 
dar Gospine Krunice« jedini 
je Marijanski kalendar. (Uredio o. 
Jordan Viculin). Cijena 10 Din. — 
Kalendar »Hrvatski R a d i š a« 
također je svake godine sve bolji. Ci- 
jena 10 Din. — Sve te kalendare pre- 
poručamo pažnji naših čitalaca. 

KALENDAR ZA NEPISMENE 


Kada su u staro doba vrlo rijetki ljudi znali 
čitati i pisati, nastojalo se u Zapadnoj Evropi 
izdati kalendar, kojim bi se i nepismeni mogli 
služiti, da saznadu, kada je koji glavni blagdan 
u godini. Tako nastadoše već u Srednjem vijeku 
»almanasi za seljake ili pastire« (Almanachs des 
paysans ou des bergers). U njima su mjeseci 
bili predočeni nizom od dvanaest vodoravnih 
crta, na njima dani s pomoću trokuta (28 do 31) 
od kojih su blagdani nosili sliku ili simbol sveca, 
a nedjelje su bile istaknute crvenom (ovdje na 
slici crnom) bojom svakoga sedmoga trokuta. 



KALENDAR ZA NEPISMENE IZ 15. STOLJEĆA 


Takvi su se kalendari dugo vremena izrađivali 
rukom i prodavali, a kad je izumljen tisak, 
umnažali su ih također tiskari. Najstariji tiskani 
kalendar za nepismene ljude potječe iz susjedne 
Štajerske, a izdan je svakako prije godine 1500., 
po svoj prilici između 1481. i 1498., dakle ide 
među tako zvane prvotiske (inkunabale). 

Evo kratak tumač onih 64 simbola, što ih vi- 
dimo na ovome starom almanahu: 

SIJEČANJ) iDne 1. križ označuje obrezanje i 
početak kršćanske godine. Dne 6. zvijezda po- 
kazuje Trim kraljima put u Betlehem. Dne 8. 
sjekira simbolizira mučeništvo sv. Gerarda. Dne 
17. zvono nas sjeća, da je sv. Antun Pustinjak 
toga dana udario početak samostanskome životu. 
Dne 20. je naslikan sv. Sebastijan sa strelicama. 
Na 25. je obraćenje sv. Pavla, a slika mača nam 


Napisao prof. Nikola Žic 

doziva u pamet vrstu mučeništva, koje je podnio 
taj apostol narodi!. 

VELJAČA: Dne 2. Marija predstavlja blag- 
dan Svijećnice, a dne 3. je mitra znak sv. Blaža, 
5. je dan sv. Ernesta, o kojemu kaže legen- 
da, da su mu izvadili crijeva i savili ih, kako je 
na slici. Dne 6. vidimo cvijeće na čast sv. Doro- 
teje, djevice i mučenice, koja je zajedno sa svo- 
jim drugaricama sačuvala ljiljan čistoće. Dne 9. 
zastava upozoruje na pobjedu sv. Apolonije nad 
samom sobom. Dne 14. ruka, koja blagoslivlje 
i poziva mnoštvo, sjeća nas sv. Hilarija, biskupa 
na glasu govornika. Dne 22. poprsje nam pri- 
kazuje sv. Petra, a dne 24. je dan sv. Matije. 

OŽUJAK: Dne 12. vidimo tijaru pape Grgara 
Velikoga, koji je proširio kršćanstvo u Britaniju. 
Dne 21. štap (pastoral) upućuje na sv. Benedikta, 
osnivača zapadnoga redovništva, a dne 25". anđeo 
naviješta Djevici, da će postati Majkom Božjom. 

TRAVANJ: Dne 4. vidimo bič, a to je simbol 
kazne, kojega je milanski biskup sv. Ambroz 
kaznio cara Teodozija Velikoga. Dne 23. zmaj 
nas sjeća sv. Jurja, a dne 25. krilati lav sv. 
evanđeliste Marka. 

SVIBANJ: Dne 1. je istaknuto poprsje sv. Fi- 
lipa apostola, dne 3. nas križ sjeća, kako je sv. 
Jelena, majka cara Konstantina Velikoga otkrila 
Sv. Križ, na kojemu je visio Isus, a dne 25 nam 
znak grozda doziva u pamet sv. Urbana. 

LIPANJ: Dne 15. kotao označuje blagdan sv. 
Vida, mučenika iz III. stoljeća. Dne 22. kitica 
cvijeća simbolizira junaštvo sv. Pavlina, koji je 
pošao u Afriku gojiti cvijeće u vrtu nekoga 
Vandala, da oslobodi zarobljenoga sina siro- 
mašne udove iz Italije. Dne 24. janje nam budi 
uspomenu na sv. Ivana Krstitelja, a dne 26. hrpa 
kamenja na sv. Vigilija, koji je mučen kameno- 
vanjem. Dne 29. su poprsja sv. Petra i Pavla. 

SRPANJ: Dne 2. vidimo sliku Đ. D. Marije i 
Elizabete, dakle pohođenje Marijino. Dne 4. 
riba prikazuje veliku pobožnost sv. Ulrika prema 
sv. Euharistiji. Dne 7. svetac s križem u ruci i na 
zmaju sjeća nas kartaškoga biskupa sv. Euge- 
nija, koji se junački borio protiv Vandala. Dne 
22. posuda mirisa doziva mu na pamet sv. Ma- 
riju Magdalenu. Dne 25. putnik sa značajnim 
štampom je apostol sv. Jakov. Dne 26 sv. Ana 
nosi u naručju B. D. Mariju i Isusa. 

KOLOVOZ: Dne 1. ključ kao simbol vlasti, 
koju je Krist dao sv. Petru. Dne 5. znak blag- 
dana sv. Osvalda, kralja u Northumberlandiji. 
Dne 10. gradele (roštelj) je spomen na muče- 
ništvo sv. Lovre. Dne 15. je blagdan Navješte- 
nja označen poprsjem B. D. Marije sa zrakama 
unaokolo. Dne 20. pastoral upozorava na sv. 
Bernarda biskupa. Dne 24. sv. Bartolomej drži 
u ruci nož, kojim je mučen. Dne 29. tanjur nas 
sjeća siječenja glave sv. Ivanu Krstitelju, koga 
je pogubio Herod na zahtjev nesretne Herodi- 
jade. 

RUJAiN: Dne 1. znak sv. biskupa Lupa, koji je 
svoj grad obranio od bijesa Atilina. Dne 6. zmaj 
s pastoralom na leđima sjeća nas sv. Magna. 
Dne 8. slika B. D. Marije upozorava nas rta nje- 
zino rođenje. Dne 14. veliki križ upućuje nas 
na veliki blagdan Uzvišenja sv. Križa. Dne 21. 
anđeo s knjigom označuje blagdan sv. Mateja 
evanđelista, a dne 29. vaga sv. Mihovila. 

LISTOP/AD: Dne 16. nas medvjed sjeća sv. 
Gala, osnivača znamenitoga samostana, koji nosi 
njegovo ime (St. Gallen). Dne 18. vol s krilima 
je znak sv. Luke evanđeliste. Dne 21. djevica s 
gorućom svijećom u ruci označuje blagdan sv. 
Uršule, koja je bila mučena zajedno sa svojim 
drugaricama u Kolnu. Dne 28. poprsja sv. Ši- 
muna i sv. Jude. 

STUDENI: Dne 1. skupina više svetaca je blag- 
dan Sviiju Svetih. Dne 6. lanac je simbol dobro- 
voljnoga zatvora, u kojemu je živio sv. Leo- 
nardo sa svojim drugovima, kad je osnovao i 
ušao u svoj samostan u gradu Limogosu. Dne 
11. mač i mitra upućuju na sv. Martina, koji se 
naročito častio u Štajerskoj, gdje je bio rođen. 


Danas se mnogo govori o jednom čovjeku, 
koji s jedne strane uživa iskrene i otvorene sim- 
patije cijele nacionalističke Španjolske i ostalog 
svijeta, a s druge strane je predmet velike 
mržnje sviju onih, koji simpatiziraju u bilo ko- 
jem obliku sa boljševičkom Španjolskom. To je 
današnji šef nacionalne španjolske države gene- 
ral Francisco Franko. On je već sa 30 godina 
postao pukovnik, a dvije godine zatim general. 
Kad je postao pukovnik, onda se oženio. 

Osam godina trajala je ljubav između njega 
i njegove zaručnice Carmen Polo. Cijelo to vri- 
jeme nosio je Franko sliku svoje zaručnice u 
svom srcu po užarenom pijesku Afrike kao za- 
povjednik prve španjolske legije stranaca. Kad 
se na kratko vrijeme mladi pukovnik, krcat 
odlikovanjima i priznanjima Španjolske i stranih 
država vratio u Oviedo, njihova je ustrpljiva lju- 
bav slavila pobjedu. Njihovo je vjenčanje bilo 
godine 1923. Osnovan je veoma sretan brak 
dviju idealnih duša. Upravo su dirljive slike, 
koje dnevno srećemo u novinama, a prikazuju 
intimni život generala Franka, koji kadgod to 
može, i danas nastoji bar po koji kratki čas od- 
mora od silnih vojničkih napora provesti u obi- 
teljskom zatišju svoga doma. 

Njegova žena Carmen Polo y Martinez Val- 
des potječe po majci iz vrlo stare plemićke po- 
rodice u Asturiji i još kao djevojka bila je po- 
znata kao ljepotica. Ona kao prava majka svu 
svoju ljubav posvećuje kćeri Carmenciti Fran- 
ko Polo, koja je dobra i marljiva učenica. 

Ako pogledate sliku generala Franka, on za 
svoje godine ne izgleda tako mlad (rođen je 2. 
prosinca 1892.). Ali na njega se mogu primi- 
jeniti Napoleonove riječi: »Na bojnim poljanama 


Mač simbolizira dobro djelo svečevo, dok je još 
bio časnik u rimskoj vojsci, kako je sa siroma- 
hom podijelio kaput. Dne 16. se častio sv. Ot- 
mar, koga su prodavači vina smatrali svojim za- 
štitnikom; zbog toga je za simbol postavljena 
bačva. Dne 25. sv. Katarina nosi kotač, na koje- 
mu je mučena. Dne 30. značajan križ, na kojemu 
je bio mučen sv. Andrija apostol. 

PROSINAC: Dne 4. sv. Barbara s tornjem. 
Dne 6. biskup, a to je sv. Nikola, zaštitnik mla- 
deži. Dne 8. B. D. Marija ili Neoskvrnjeno Za- 
čeće. Dne 13. knjiga jamačno znači onu knj'igu, 
u kojoj su popisana, mučeništva, što ih je pod- 
nijela sv. Lucija. Dne 21. sv. Toma apostol. Dne 
25. djetešce: Rođenje Kristovo. Dne 26. kamenje 
simbolizira mučenje sv. Stjepana. Dne 27. ka- 
lež sa zmijom je simbol sv. Ivana evanđelista, 
dne 28. snop šiba sjeća nas pokolja nevine djece. 

Taj stari kalendar nije jamačno bio izrađen 
samo za jednu određenu godinu. To je bio vječni 
kalendar. U njemu nema nijednoga pomičnoga 
blagdana, čak ni Uskrsa. A glede pomicanja ne- 
djelja u raznim godinama, služilo je iskustvo. 


GENERALA FRANKA 

brzo se stari!« I doista on je svoju mladost pro- 
veo na bojnom polju, a kad je u srpnju g. 1936. 
bio ubijen Calvo Sotelo, doletio je Franco en- 
gleskim trgovačkim avionom s Kanarskih otoka, 
kamo je bio po kazni poslan od vlade Pučke 
Fronte, u Španjolsku. Odonda on uspješno vodi 
nacionalistički ustanak protiv republikanske vla- 
de, koju potpomažu komunisti iz raznih država, 
a najviše iz Sovjetske Rusije. Danas su u rukama 
nacionalista 3/5 Španjolske, a kad od komunisti- 
čkih zuluma oslobodi svu svoju domovinu, moći 
će general Franko, koliko je to vojniku uopće 
moguće, da se nakon pretrpljenih nadčovječan- 
skih napora nesretnoga građanskog rata posveti 
opet više i svojoj obitelji, koja taj čas sigurno 
željnije čeka nego li sva ostala Španjolska. 



GLAVA N\CIONALISTIČKE ŠPANJOLSKE GENERAL FRANKO,. 
NJEGOVA ŽENA CARMEN POLO I NJIHOVA KĆERKlCA 


Obitelji slavnih ljudi 

OBITELJSKO ZATIŠJE 

ŽEN'IDBENI 'OGLAS U ŠKOT- 
SKOJ. Neka Škoćanka, koja nije 
bila više jako mlada, dala je ovaj 
oglas u novine: »Mlada djevoj- 
ka lijepe vanjštine želi se uda- 
je radi upoznati s boljim gospo- 
dinom.« Došlo je 47 pisama. 
Jedno za drugim otvara Ško- 
ćanka i čita razočarano, jer je 
svih 47 pisama glasilo: »Ako se 
na vaš oglas jave dva muškarca, 
prepustite jednoga meni . . .« 

KROKODILSKA KOŽA. Go- 
spođa: »Je li ovo uistinu pra- 
va krokodilska koža?« 

T r g o v a c: »Posve sigurno, 
milostiva! Ja poznam osobno 
lovca, koji je toga krokodila 
ustrijelio.« 

Gospođa: »Ali koža je ne- 
kako već zamrljana.« 

Trgovac, koji nikad nije u 
neprilici: »To je od toga, što je 
krokodil baš sjedio na paomi, 
kad je bio ustrijeljen, pa je s 
nje pao u prašinu . . .« 

PROFESORSKA SRDŽBA. Pro 
fesor đaku, koji ga nije uspio 
prevariti: »Ako hoćeš s takvim 
bedastim varanjem da imaš u- 
spjeha, onda potraži nekoga, 
koji je luđi od mene — ali te- 
ško da ćeš ga naći!« 

'NARUKVICA. Zaručnica: 
»Kupi mi, molim te, Stipo, za 
novogodišnji dar narukvicu!« 

Zaručnik: »A zašto, Maro, 
baš narukvicu?« 


^ ^ I 

Zaručnica: »Kad budem 
imala tu narukvicu na ruci, u- 
vijek ću, kad budem gledala 
svoju ruku i na njoj vidjela na- 
rukvicu, misliti na tebe.« 

Zaručnik: »Ne ću ti daro- 
vati narukvicu. Kad budeš gle- 
dala svoju ruku pa na njoj ne 
budeš vidjela narukvicu, još ćeš 
više misliti na mene.« 

PREDNOST. Profesor: 
»Tko mi zna reći, u čemu su Ri- 
mljani imali prednost pred na- 
ma?« 

Ranko se javi s uzdahom: 
»Nisu morali, gospodine profe- 
sore, učiti latinski . . .« 

PREFRIGANAC »Hodi mama! 
Ja i Željko se igramo medvjeda 
u Maksimiru.« 

»Pa šta ću vam ja?« 

»Ti budi ona dobra stara go- 
spođa, koja životinjama baca u 
krletku šećera . . .« 

NEUGODNO. Barkovićevi su 
zakasnili u kazalište. Kad se 
zastor iza prvoga čina spustio, 
digne se Barković i zastenje: 
»Napokon!« 

»Zašto napokon?« začudi se 
Barkovićka. 

»Ah,« Barković će, »u tami 
nisam mogao naći svoje sjedalo, 
pa sam cijelo vrijeme čučao . . .« 

REKLAMA. Na nekoj trgovi- 
ni odijela izvješen je ovakav re- 
klamni plakat: »Uđite, kupite 
hlače, najjeftinije hlače na svi- 


jetu. Svaka nogavica samo 50 
dinara, a ostali dio hlača bada- 
va!« 

NA SUDU. Sudac: »Sud vam 
nažalost ne može dati rok za 
odgodu kazne.« 

Optuženi: »E, pa onda 

možda drugi put . . .« 

KOD LIJEČNIKA. Liječ- 
nik: »Ne smijete piti alkohol- 
nih pića!« 

Bolesnik: »Ne pijem u- 
opće.« 

Liječnik: »Ni pušiti!« 

Bolesnik: »Nisam pušač.« 

Liječnik: »Ni kave piti!« 

Bolesnik: »Pijem kavu sa- 
mo bez kofeina.« 

Liječnik: »E, kad ne mo- 
gu ništa da vam zabranim, onda 
vam ne mogu ni pomoći!« 


TKO JE MALOKRVAN I BLIJED 


i uopće slabog zdravlja neka upotrebi 
najnoviji ljekoviti specijalitet 

„ FERRODOVIM“ 


Pouzdano je sredstvo i vrlo dobar lijek 

uz kinin za sve one, koji 

su nastanjeni po nezdra- 
vim krajevima „Ferrodo- 
vim“ otvara apetit i vrlo 
brzo oporavlja davajući 
snagu svakoj osobi, kojoj 
je kakvagod bolest naru- 
šila zdravlje. Za dobar 
uspjeh dovoljne su 2-3 fla- 
še. 

„Ferrodovim" razašilje po- 
uzećem Mr. Ph. A. Mrkušić 
apotekar u Mostaru, (Pri- 
morska Ban.) Cijena 1 fl. 
Din 40 -, 3 fl. Din. 110.— 
franko. Dobiva se i u apo- 
tekama. Reg. S. br. 6682/32. 



DOBRIJAN I MEDO SLAVE NOVO LJETO 



Osvanuo vedar 
Mladog Ljeta dan, 
a Dobrijan ide 
na skijama van. 


Na prvom koraku 
po snijegu i ledu 
susreo je čika 
proždrljiva medu. 


Iznenadi čiku 
susret čudna gosta, 
pa mu baca flašu: 

»Pi j, dok ti je dosta!« 


Bijeli medo popi 
sve vino iz flaše 
i sada pred Čikom 
vezan i pjan kaše! 


Ilustrovani dvotjednih . Obitelj * stoji 5 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. m Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik .Obitelji* 
Zagreb, Trenkova 1. Adresa uredništva i uprave .Obitelji*: Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
m Obitelj * se tiska u Tiskari Narodnih Novina u Zagrebu. Za tiskaru odgovara V. Kirin , Deželićeva ul. 2. 





Lijevo gore: 1. i 2. Dva dražesna zimska kaputića za male djevojčice, ukrašena krznom. Obadva 
kroja su vrlo jednostavna. Kapice mogu biti također od krzna, ali i od jednake tkanine kao i kaputić, ili 
od baršuna u živoj, prikladnoj boji. — Desno dolje: 3. Jednostavno odijelo z& dječaka: tamne hlačice i Ša- 
rena kockasta bluzica sa bijelim ovratnikom Za bluzu je zgodan i flanel. — 4. Haljina za odrasliju djevojčicu 
od jednobojnog, toplog materijala. Vezanke pod vratom i na pojasu u drugoj, prikladnoj boji. — - 5. Dra- 
žesna plava haljinica od baršuna s bijelim ovratnikom. — 6. Jednostavna haljinica za manju djevojčicu od 
šarene tkanine. Haljina je na pasac i donji dio je bogato naboran. Ovratnik je bijeli ili u kojoj svijetloj i 
pježnoj boji. 


Križaljka 


Složio „Bekil tt , Zagreb 

Vodoravno: 1. lična zamjenica 
(pl.*), 2. koji (dij.), 3. centar vrtnje, 
4. egipatski bog, 5. inicijali drugog 
pisca knjige »Obnova socijalnog po- 
retka«, 7. mužjak patke, 9. djelo M. 
Reljkovića, 13. posuda za kupanje, 
16. želja svima čitateljima »Obitelji« 
u novoj godini, 21. dio odijela, 22. 
otac (slov.), 23. oprema za volove, 

24. vrst pokornika, 26. vrtlog na ri» 
jeci. 

Okomito: 1. nekrvna žrtva, 2- 
protivno od šteta, 6. zublja, 7. pre- 
ma, naprama, 8. vrst malog čamca, 
9. dio plota, 10. muško ime 11. po- 
kazna zamjenica, 12. prkos, 14. nijem, 
član (m. r.), 15. kao i 22. vod., 16. 
kratica za sportski klub, 17. egipi 
bog, 18. vrst pjesme, 19. prilog mje- 
sta, 20. jedinica za napetost struje, 

25. inicijali hrvatskog slikara. 


Odgonetku ove križaljke treba po- 
slati uredništvu do 20. siječnja. Među 
odgonetače podijelit će se 50 krasnih 
nagrada. 


Veliki novo&ođi&nft naf/eča/ ^Obi/el/i 1 * 

Ne obeća jemo Vam milijun dinara, -niti kuću, jer biste na koncu ostali razočarani, ako ne biste od takvog pbe* 

ćsmja ništa dobili. 2 . .... . f , . . . . . t , 

Tko sudjeluje u -našem velikom novogodišnjem nagradnom natječaju, ima najviše izgleda, da dobije koju od preko 

400 Irrasnip nagrada 

u vrijednosti od oko 





10.000 dinara 


Gornja slika ima 7 dijelova. Svaki dio 
je izrezak iz naslovne strane kojeg ro- 
mana, lijepe ili poučne knjige. Naši na- 
tjecatelji treba da pogode, koji odrezak 
kojoj knjizi pripada. 

Za lakše snalaženje neka natjecatelji 
znadu, da su sve gornje knjige izašle u 
nakladi Hrvatskoga Književnog Društva 
sv. Jeronima. Natječaj će se s drugim 
odrescima produljiti kroz tri broja »Obi- 
telji*. Kroz to vrijeme .neka natjecatelji 
rješavaju natječaj, a na kraju sva rje- 
šenja zajedno neka s kuponom ovog 
broja »Obitelji pošalju našem uredni- 
štvu (»Zagonetke«), Kuponom će pret- 
platnik dokazati, da prima »Obitelj*. 


u kući plaća »Obitelj* ili se na nju pret- 
plati. 

Prednost će kod dijeljenja nagrada 
imati oni, koji pretplate ili nagovore 
barem jednog prijatelja, da se pretplati 
na »Obitelj«. 

Nagrade: Među one, koji pošalju 
dobro rješenje, podijelit će se medu 
ostalima i ove nagrade: 

1. 100 krasnih knjiga 

2. fotografski aparat 

3. servis za crnu kavu 

4. T?0 romana 

5. servis za liker 


'8 — 17, 10 prekrasnih umjetničkih slika, 
reproduciranih na kartonu u original- 
nim bojama 

18. zlatno naliv pero 

19. 100 posjetnica dobitnika 

20. IO romana 

21« godinu dana »Obitelj« besplatno' 

22. 5 romana 

23. kutija pera 

24. album za fotografije 

25. besplatni uvez »Obitelji« 

26 — 30- godinu dana »Mala Mladost« 
besplatno 

33. društvena igra 


Uvjeti natjecanja: Natjeca- 
telj treba da uredno sam ili netko drugi 


6. šah 

7. džepni sat 


32 — 50. po dvije knjige 
51 — 150 po jednu knjigu. 




